**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**10 ДУГААР САРЫН 27-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| **1.** | **Хуралдааны товч тэмдэглэл:**  |  1-3 |
| **2.** | **Хуралдааны дэлгэрэнгүй тэмдэглэл** |  5-42 |
|  | 1.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд /Засгийн газар 2021.09.30-ны өдөр өргөн мэдүүлсэн, хоёр дахь хэлэлцүүлэг, санал, дүгнэлтээ Төсвийн байнгын хороонд хүргүүлнэ/ |  5-42 |

***Монгол Улсын Их Хурлын 2021 оны намрын ээлжит чуулганы***

***Байгаль орчин, хүнс, хөдөө аж ахуйн байнгын хорооны***

***10 дугаар сарын 27-ны өдөр /Лхагва гараг/-ийн***

***хуралдааны товч тэмдэглэл***

Улсын Их Хурлын гишүүн Г.Тэмүүлэн ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 16 цаг 40 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: Т.Аубакир, Б.Бат-Эрдэнэ, Ж.Бат-Эрдэнэ, Х.Болорчулуун, Г.Ганболд;*

*Эмнэлгийн чөлөөтэй: Ц.Анандбазар, Н.Наранбаатар, Ц.Туваан.*

***Нэг.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд*** */Засгийн газар 2021.09.30-ны өдөр өргөн мэдүүлсэн,* ***хоёр дахь хэлэлцүүлэг,*** *санал, дүгнэлтээ Төсвийн байнгын хороонд хүргүүлнэ/*

 Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Б.Жавхлан, Байгаль орчин, аялал жуулчлалын сайд Н.Уртнасан, Хүнс, хөдөө аж ахуй, хөнгөн үйлдвэрийн сайд З.Мэндсайхан, Сангийн дэд сайд С.Мөнгөнчимэг, Монгол Улсын Ерөнхий аудитор Д.Занданбат, Үндэсний аудитын газрын Аудитын нэгдүгээр газрын захирал, тэргүүлэх аудитор Ц.Энхжавхлан, мөн газрын ахлах аудитор Б.Хишигтогтох, Сангийн яамны Эдийн засгийн бодлогын газрын дарга Г.Батхүрэл, мөн яамны Хөгжлийн санхүүжилтийн газрын дарга И.Батхүү, Төсвийн хөрөнгө оруулалтын газрын дарга Г.Түвдэндорж, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Өрийн удирдлагын хэлтсийн дарга Б.Одонтуяа, Макро эдийн засгийн бодлогын хэлтсийн дарга Ж.Ганбаяр, Байгаль орчин, аялал жуулчлалын яамны Төрийн нарийн бичгийн дарга Д.Ганболд, мөн яамны Ногоон хөгжлийн бодлого, төлөвлөлтийн газрын даргын албан үүргийг түр орлон гүйцэтгэгч Ц.Уранчимэг, Ойн бодлого, зохицуулалтын газрын даргын албан үүргийг түр орлон гүйцэтгэгч Э.Сансарбаяр, Усны бодлого, зохицуулалтын газрын даргын албан үүргийг түр орлон гүйцэтгэгч Л.Эрдэнэбулган, Тусгай хамгаалалттай бүс нутгийн удирдлагын газрын даргын албан үүргийг түр орлон гүйцэтгэгч Д.Батмөнх, Уур амьсгалын өөрчлөлтийн газрын дарга А.Энхбат, Байгаль орчны үнэлгээ, аудитын хэлтсийн даргын албан үүргийг түр орлон гүйцэтгэгч Г.Энхмөнх, Санхүү, хөрөнгө оруулалт, үйлдвэрлэлийн хэлтсийн ахлах мэргэжилтэн Д.Дэчин, Усны газрын дарга Ш.Мягмар, Цаг уур, орчны шинжилгээний газрын Санхүү, төлөвлөлт, хамтын ажиллагааны хэлтсийн даргын албан үүргийг түр орлон гүйцэтгэгч Б.Эрдэнэмөнх, Байгаль орчин, уур амьсгалын сангийн захирал Л.Баатарчулуун, Орчны бохирдлыг бууруулах үндэсний хорооны Ажлын албаны мэргэжилтэн Д.Одонтунгалаг, Ойн судалгаа хөгжлийн төвийн Ой хамгаалал, үржүүлэг, нөхөн сэргээлтийн албаны дарга Б.Ганзориг, Хүнс, хөдөө аж ахуй, хөнгөн үйлдвэрийн яамны Төрийн нарийн бичгийн дарга Т.Жамбалцэрэн, Санхүү, хөрөнгө оруулалтын газрын дарга Б.Отгонцэцэг, Хөнгөн үйлдвэрийн бодлогын хэрэгжилтийг зохицуулах газрын дарга М.Дондогдорж, Мал эмнэлгийн ерөнхий газрын дэд дарга С.Батсайхан, Мал аж ахуйн бодлогын хэрэгжилтийг зохицуулах газрын дарга Д.Батмөнх, Жижиг, дунд үйлдвэрийн газрын дарга Я.Эрдэнэсайхан, Хүнсний үйлдвэрийн бодлогын хэрэгжилтийг зохицуулах газрын дарга Л.Чой-Иш, Газар тариалангийн бодлогын хэрэгжилтийг зохицуулах газрын Хөрс, ургамал хамгаалал, үр сортын хэлтсийн дарга Д.Есөн-Эрдэнэ, Хяналт-шинжилгээ, үнэлгээ, дотоод аудитын газрын дарга Б.Алтансүх нар оролцов.

 Хуралдаанд Улсын Их Хурлын Тамгын газрын Хууль, эрх зүйн газрын Зөвлөхүүдийн албаны зөвлөх Б.Баярсайхан, мөн газрын Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Байгаль орчин, хүнс, хөдөө аж ахуйн байнгын хороо хариуцсан ахлах зөвлөх Н.Наранцогт, референт С.Дунжидмаа, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу, зөвлөх М.Солонго, референт С.Төрмөнх нар байлцав.

 Төсвийн төслийн талаар Сангийн сайд Б.Жавхлан, Монгол Улсын 2022 оны төсвийн талаарх аудитын дүгнэлтийг Монгол Улсын Ерөнхий аудитор бөгөөд Тэргүүлэх аудитор Д.Занданбат нар танилцуулав.

 Төсвийн төсөл болон аудитын дүгнэлттэй холбогдуулан Улсын Их Хурлын гишүүн Г.Дамдинням, Б.Саранчимэг, Д.Өнөрболор, Ж.Батжаргал, Б.Бейсен, Г.Мөнхцэцэг, Н.Ганибал, Т.Энхтүвшин, Г.Тэмүүлэн нарын тавьсан асуултад Улсын Их Хурлын гишүүн, Сангийн сайд Б.Жавхлан, Байгаль орчин, аялал жуулчлалын сайд Н.Уртнасан, Хүнс, хөдөө аж ахуй, хөнгөн үйлдвэрийн сайд З.Мэндсайхан, Байгаль орчин, аялал жуулчлалын яамны Байгаль орчны үнэлгээ, аудитын хэлтсийн даргын албан үүргийг түр орлон гүйцэтгэгч Г.Энхмөнх нар хариулж, тайлбар хийв.

*Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн**төслүүдийн талаар Улсын Их Хурлын гишүүдээс гаргасан зарчмын зөрүүтэй саналын томьёоллоор санал хураалт явуулав.*

**Г.Тэмүүлэн:** 1.Улсын Их Хурлын гишүүн С.Одонтуяагийн гаргасан, Төслийн 2 дугаар хавсралтын ХН.1.108-д тусгагдсан "Найрамдал төмөр замын цэцэрлэгт хүрээлэнгийн гэрэлтүүлэг /Улаанбаатар, Баянгол дүүрэг, 1, 3, 4-р хороо/, хэрэгжих хугацаа 2022-2022 он, төсөвт өртөг 400.0 сая төгрөг, санхүүжих дүн 400.0 сая төгрөг" гэсэн төсөл, арга хэмжээний санхүүжих дүнг 100.0 сая төгрөгөөр бууруулж, “Орон нутгийн хөгжлийг дэмжих тоног төхөөрөмж, эрүүл хүнс төсөл /Улаанбаатар, Баянгол дүүрэг/, хэрэгжих хугацаа 2022-2022 он, төсөвт өртөг 100.0 сая төгрөг, санхүүжих дүн 100.0 сая төгрөг” гэсэн төсөл, арга хэмжээг төсөлд нэмж тусгах гэсэн саналыг дэмжье гэсэн санал хураалт явуулъя.

 Зөвшөөрсөн: 9

 Татгалзсан: 2

 Бүгд: 11

 81.8 хувийн саналаар дэмжигдлээ.

 Улсын Их Хурлын гишүүн Б.Бейсений “дэмжсэн” санал техникийн саатлын улмаас “эсрэг” гарсан тул дэмжсэнээр тооцож, 90.9 хувийн саналаар дэмжигдлээ.

2.Улсын Их Хурлын гишүүн Б.Дэлгэрсайхан, Т.Энхтүвшин нарын гаргасан, Төслийн 2 дугаар хавсралтын ХIV.1.5-д тусгагдсан “Байгалийн түүхийн музейн барилга /Улаанбаатар, Хан-Уул дүүрэг/, хэрэгжих хугацаа 2020-2024 он, төсөвт өртөг 94,460.1 сая төгрөг, санхүүжих дүн 25,000.0 сая төгрөг” гэсэн төсөл, арга хэмжээний санхүүжих дүнг 1,500.0 сая төгрөгөөр бууруулж, “Сумын төвийн тохижилт /Дорноговь, Замын-Үүд сум/, хэрэгжих хугацаа 2022-2022 он, төсөвт өртөг 500.0 сая, санхүүжих дүн 500.0 сая төгрөгөөр, Цэвэр усны нөөц сан /Дорноговь/, хэрэгжих хугацаа 2022-2023 он, төсөвт өртөг 2,000.0 сая төгрөг, санхүүжих дүн 1,000.0 сая төгрөг” гэсэн төсөл, арга хэмжээг төсөлд нэмж тусгах гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Г.Дамдиннямын тавьсан асуултад Улсын Их Хурлын гишүүн Т.Энхтүвшин хариулж, тайлбар хийв.

 Зөвшөөрсөн: 9

 Татгалзсан: 2

 Бүгд: 11

 81.8 хувийн саналаар дэмжигдлээ.

3.Улсын Их Хурлын гишүүн Д.Өнөрболорын гаргасан, Төслийн 2 дугаар хавсралтын XVII.1.29-д “Зоорийн байгууламж /Сэлэнгэ, Сант сум/ гэсэн төсөл, арга хэмжээг “Зоорийн байгууламж /Сэлэнгэ, Мандал сум/” гэж өөрчлөх гэсэн саналыг дэмжье гэсэн санал хураалт явуулъя.

 Зөвшөөрсөн: 10

 Татгалзсан: 1

 Бүгд: 11

 90.9 хувийн саналаар дэмжигдлээ.

 *Зарчмын зөрүүтэй саналын томьёоллоор санал хурааж дууслаа.*

 Байнгын хорооноос гарах санал, дүгнэлтийг Улсын Их Хурлын гишүүн Ж.Батжаргал Төсвийн байнгын хорооны хуралдаанд танилцуулахаар тогтов.

 Байнгын хорооны хуралдаанаар 2 асуудал хэлэлцэв.

*Хуралдаан 2 цаг 18 минут үргэлжилж, 19 гишүүнээс 11 гишүүн хүрэлцэн ирж, 57.9 хувийн ирцтэйгээр 18 цаг 58 минутад өндөрлөв.*

**Тэмдэглэлтэй танилцсан:**

БАЙГАЛЬ ОРЧИН, ХҮНС,

ХӨДӨӨ АЖ АХУЙН БАЙНГЫН

ХОРООНЫ ДАРГА Х.БОЛОРЧУЛУУН

**Тэмдэглэл хөтөлсөн:**

 ХУРАЛДААНЫ ТЭМДЭГЛЭЛ

 ХӨТЛӨХ АЛБАНЫ

 ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**БАЙГАЛЬ ОРЧИН, ХҮНС, ХӨДӨӨ АЖ АХУЙН БАЙНГЫН ХОРООНЫ**

**10 ДУГААР САРЫН 27-НЫ ӨДӨР /ЛХАГВА ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Тэмүүлэн:** Байнгын хорооны гишүүдийн энэ өдрийн мэндийг хүргэе. Тэгэхээр өнөөдөр Байгаль орчин, хүнс, хөдөө аж ахуйн байнгын хорооны хуралдаан танхимаар хуралдахад бэлэн боллоо.

Байнгын хорооны хуралдаанд оролцож байгаа гишүүдийн ирцийг та бүхэнд танилцуулъя.

Өнөөдрийн хуралдаанд Батжаргал гишүүн ирсэн байна. Бейсен гишүүн ирсэн байна. Ганибал гишүүн ирсэн байна. Дамдинням гишүүн ирсэн байна. Г.Мөнхцэцэг гишүүн ирсэн байна. Дамдинсүрэнгийн Өнөрболор гишүүн ирсэн байна. Саранчимэг гишүүн ирсэн байна. Миний бие бас байгаа. Цэрэнпунцаг гишүүн ирцэд орсон байна. Энхтүвшин гишүүн ирсэн байна. Ингээд өнөөдрийн Байнгын хорооны хуралдааны ирц бүрдсэн тул Байгаль орчин, хүнс, хөдөө аж ахуйн байнгын хорооны 2021 оны 10 дугаар сарын 27-ны өдрийн хуралдааныг нээснийг мэдэгдье. Та бүхэнд Байнгын хорооны хуралдаанаар хэлэлцэх асуудлыг танилцуулъя.

Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд Монгол Улсын Засгийн газраас 2021.09.30-ны өдөр өргөн мэдүүлсэн, хоёр дахь хэлэлцүүлэг, санал, дүгнэлтээ Төсвийн байнгын хороонд хүргүүлэхээр ингээд хэлэлцэж байна.

Ингээд хэлэлцэх асуудлын талаар саналтай гишүүд байна уу. Хэлэлцэх асуудлын талаар саналтай гишүүн байхгүй тул хэлэлцэх асуудалд орцгооё. Ингээд ажлын хэсгийг танхимд оруулъя. Ажлын хэсгийн бүрэлдэхүүнийг танилцуулъя.

Өнөөдрийн Байгаль орчин, хүнс, хөдөө аж ахуйн байнгын хорооны хуралдаанд оролцож байгаа ажлын хэсгийн бүрэлдэхүүнийг би танилцуулъя. Сангийн сайд Болдын Жавхлан, Сангийн яамны бие бүрэлдэхүүн, Байгаль орчны сайд Уртнасан, Байгаль орчны яамны бүрэлдэхүүн, Хүнс, хөдөө аж ахуйн яамны сайд Мэндсайхан, Хүнс хөдөө аж ахуйн яамны бие бүрэлдэхүүн, мөн Үндэсний аудитын газар буюу Монгол Улсын Ерөнхий аудитор Занданбат дарга оролцож байна.

Сангийн сайд орж ирсэн үү.

Өнөөдрийн хуралдаан дээр Цогтгэрэл гишүүн оролцож байна. Энэ дээр нийт ирц 19 гишүүнээс 11 гишүүн хүрэлцэн ирснээр өнөөдрийн хуралдаан эхэлж байна.

Монгол Улсын 2022 оны төсвийн төслийн талаарх танилцуулгыг Сангийн сайд Болдын Жавхлан танилцуулна.

Сангийн сайд байна уу? Сайдыг дуудъя.

Монгол Улсын 2022 оны төсвийн төслийн талаарх танилцуулгыг Сангийн сайд Болдын Жавхлан танилцуулна.

Жавхлан сайдын микрофоныг өгье.

**Б.Жавхлан:** Баярлалаа.

Эрхэм Байнгын хорооны дарга, эрхэм Улсын Их Хурлын гишүүд ээ,

Монгол Улсын Засгийн газраас Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийг 2021 оны 09 дүгээр сарын 30-ны өдөр өргөн мэдүүлсэн. Дэлхий нийтийг хамарсан корона вируст халдварын цар тахал дэгдсэнээр 2020 онд дэлхийн эдийн засагт 5.3 хувь манай улсын эдийн засагт 4.6 хувиар агшиж, төсөв санхүүгийн хүндхэн он жилүүдийг бид туулж байна. Харин Монгол Улсын Засгийн газар өөрийн боломжит бүх нөөцийг дайчилж иргэдийнхээ эрүүл мэнд орлогыг хамгаалах аж ахуйн нэгжүүдийг дэмжих, эдийн засгийг идэвхжүүлэх арга хэмжээг цаг алдалгүй хэрэгжүүлсний үндсэн дээр энэ оны эхний 6 сарын байдлаар 6.3 хувиар өсөж жилийн эцсээр 4.1 хувиар өсөхөөр хийгдэж байна. Засгийн газар ирэх оны төсвийн төслийг хөдөлмөр бүтээмж өсөлтийг дэмжихэд чиглүүллээ. Энэ хүрээнд худалдаа бизнесийг хөнгөвчлөх дэд бүтцийн хөрөнгө оруулалтыг нэмэгдүүлэх хөгжлийн томоохон төслүүдийг эхлүүлэх зэргээр экспортыг эрчимжүүлж ажлын байр бүтээмжийг нэмэгдүүлнэ эдийн засгаа тэлж төр, хувийн хэвшлийн түншлэлийн шинэ шатанд гаргана.

Түүнчлэн төр зардлаа танаж цомхон чадварлаг бүтцээр ажиллах төрийн үйлчилгээний санхүүжилтийн механизмыг өөрчлөх замаар боловсрол, эрүүл мэндийн үйлчилгээний чанар хүртээмжийг сайжруулах, халамжийг цэгцэлж, хөдөлмөр эрхлэх боломжийг нэмэгдүүлж, ирээдүйн өв сангийн өгөөжийг нэмэгдүүлэх улсын төсвийн хөрөнгө оруулалтыг хөгжилд чиглүүлэх, хотын түгжрэлийг бууруулах зэрэг томоохон зорилтуудыг тавилаа. Эрүүл мэндээ хамгаалж эдийн засгаа сэргээх 10 их наядын цогц төлөвлөгөөг хэрэгжүүлэх болон малчид тариаланчдыг дэмжих зорилгоор хөдөө аж ахуйн бүтээгдэхүүн үйлдвэрлэгч иргэн хуулийн этгээдэд ноос, улаан буудай, сүү, мах, арьс ширний урамшуулал олгох арга хэмжээг үргэлжлүүлнэ. Хөдөө аж ахуйн гаралтай түүхий эд бүтээгдэхүүний нөөцийг эдийн засгийн эргэлтэд оруулах нөхцөлийг бүрдүүлж, хөдөө аж ахуйн бүтээгдэхүүн үйлдвэрлэлийг нэмэгдүүлэх, импортыг бууруулж, экспортыг нэмэгдүүлэх технологид суурилсан газар тариаланг хөгжүүлэх, мал аж ахуйн үйлдвэрлэлийг үр ашигтай хөгжүүлэх чиг үүргийг төсвөөр бус харин аж ахуйн тооцоонд шилжүүлж үр ашигтай ажиллуулах боломж байна.

Иймд хөдөө аж ахуйг дэмжих санг хөдөө аж ахуйн корпораци төрийн өмчит хязгаарлагдмал хариуцлагатай компани хэлбэрээр ажиллуулахаар тооцож холбогдох төсвийг шилжүүллээ.

Түүнчлэн цөлжилт, газрын доройтлыг бууруулах ойжуулалтын чиглэлээр эх дэлхий байгаль орчноо хайрлан зохицон амьдрах Монгол уламжлал зан заншлаа эрхэмлэн дэлхийн уур амьсгалын өөрчлөлтийн нөлөөллийг бууруулах ой мод усны нөөцийг хамгаалах экологийн тэнцвэрт байдлыг хангах зорилгоор Монгол Улсын Ерөнхийлөгчийн санаачилсан тэрбум үндэсний хөдөлгөөнийг санаачлан хэрэгжүүлэх арга хэмжээний төлөвлөгөөний хүрээнд ойжуулалт, ойн нөхөн сэргээх үр тарьц суулгацын нөөц бүрдүүлэх ойн хөнөөлт шавьжийн голомттой ойн санд тэмцлийн ажил явуулах, ойн түймрээс урьдчилан сэргийлэх хамгаалах, менежментийг сайжруулж, хомсдол, доройтлыг бууруулж ойн төлөв байдлыг үнэлэх, ойн төлөв байдлыг сайжруулах ойн арчилгаа, цэвэрлэгээний арга хэмжээг хэрэгжүүлэх, судалгаа, зураг төсөл боловсруулах 12.1 тэрбум төгрөгийг төсөвлөлөө. Дээрх төсвийн бодлогын арга хэмжээний хүрээнд Монгол Улсын 2022 оны нэгдсэн төсвийн нийт орлого 16 их наяд төгрөг, нэгдсэн төсвийн нийт зарлага 18.1 их наяд төгрөг болж төсвийн тэнцвэржүүлсэн алдагдал 2.4 их наяд төгрөг буюу ДНБ-ний 5.1 хувь. Эдийн засгийн өсөлт 5 хувьд хүрэхээр төсөвлөж байна.

Байнгын хорооны дарга эрхэм гишүүд ээ,

Монгол Улсын Засгийн газраас Монгол Улсын Их Хуралд өргөн мэдүүлсэн Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

**Г.Тэмүүлэн:** Жавхлан сайдад баярлалаа.

Монгол Улсын 2022 оны төсвийн төсөлд хийсэн аудитын дүгнэлтийн талаарх танилцуулгыг Монгол Улсын Ерөнхий аудитор Доржсүрэнгийн Занданбат танилцуулна.

Занданбат даргын микрофоныг өгье. 1 номер.

## Д.Занданбат: Байнгын хорооны дарга, Улсын Их Хурлын эрхэм гишүүдээ,

Төрийн аудитын тухай хуулийн 6 дугаар зүйлийн 6.3.2 дахь бүрэн эрхийг хэрэгжүүлж, Төсвийн тухай хуулийн 8 дугаар зүйлийн 8.4.7-д заасан ёсоор Улсын Их Хуралд хүргүүлсэн Монгол Улсын 2022 оны нэгдсэн төсвийн төслийн талаарх аудитын дүгнэлтийг та бүхэнд танилцуулъя.

Төсвийн төслийн талаарх аудитын дүгнэлт гаргахдаа төрийн аудитын стандартыг баримталж, төсвийн орлого нэмэгдүүлэх, төсвийн зарлагыг бууруулах, төсвийн санхүүжилтийн үр ашгийг дээшлүүлэхэд анхаарч ажилласны үр дүнд Улсын Их Хуралд төсвийн орлого нэмэгдүүлэх 2 асуудлыг толилуулж, Засгийн газарт төсвийн санхүүжилтийн үр ашгийг нэмэгдүүлэх 5 зөвлөмж өглөө.

Тус Байнгын хороонд харьяалагдах төсвийн ерөнхийлөн захирагчдын 2022 оны төсвийн төслийн талаар товч танилцуулъя. Үүнд:

Байгаль орчин, аялал жуулчлалын сайд 2022 оны төсвийн төсөлд 159.2 тэрбум, Хүнс, хөдөө аж ахуй, хөнгөн үйлдвэрийн сайд 217.1 тэрбум, Барилга, хот байгуулалтын сайд 373.3 төгрөг тусгагджээ. Үндэсний аудитын газар нь аудитын явцад цуглуулсан нотлох зүйлс, аудитын дүнд үндэслэн гаргасан дүгнэлтээс тус Байнгын хорооны эрхлэх асуудлын хүрээнд хамаарах хэсгийг танилцуулж байна:

## Аудитын дүгнэлт 6.3

Төсвийн төлөвлөлтийг дунд хугацааны хөгжлийн бодлогод нийцсэн, нотолгоо-үр дүнд суурилан хийх ажлыг төлөвшүүлэх шаардлагатай байна.

 Тухайлбал, Төсвийн ерөнхийлөн захирагчдын 2022 онд хэрэгжүүлэх хөтөлбөр, үр дүнгийн үзүүлэлтүүд нь Засгийн газрын 2020-2024 оны үйл ажиллагааны хөтөлбөр, хөгжлийн бодлогын баримт бичигтэй уялдахгүй, салбарын үйл ажиллагааны үр дүнг бүрэн, бодитой илэрхийлээгүй байна.

## Аудитын дүгнэлт 6.6

Засгийн газраас дэвшүүлсэн төсвийн хэмнэлтийн бодлогод нийцүүлэн төрийн захиргааны байгууллагуудын автомашины хэрэглээг төр, хувийн хэвшлийн түншлэлээр хэрэгжүүлж, төсвийн үр ашгийг нэмэгдүүлэх боломж байна.

Аудитаар төсвийн төсөлд тусгасан зардал хэмнэх зорилтын хүрээнд Монгол Улсын Засгийн газрын 2015 оны 184 дүгээр тогтоолд заасан шаардлагад нийцээгүй суудлын автомашиныг шилжүүлэх, худалдан борлуулах замаар төсвийн зардлыг хэмнэх боломж байна гэж дүгнэсэн. Иймд тус Байнгын хорооны эрхлэх асуудлын хүрээнд хамаарах Төсвийн ерөнхийлөн захирагчид Засгийн газрын бодлогыг хэрэгжүүлж, автомашинд зарцуулдаг байсан засвар үйлчилгээ, жолоочийн орон тоо, цалин гэх мэт зардлыг хэмнэх, төр, хувийн хэвшлийн түншлэлээр автомашины хэрэглээг зөв, зохистой шийдвэрлэх боломжтой.

## Аудитын дүгнэлт 6.7

Төсвийн төсөлд тусгагдсан орлого, зардалтай холбоотой нарийвчилсан тоон мэдээлэлтэй нээлттэй танилцах, төсвийг оновчтой төлөвлөх, дүн шинжилгээ хийх боломж хязгаарлагдмал байна.

Төсвийн тухай хуульд “төсөв хэлэлцэх, батлах” үйл ажиллагаа нээлттэй, “батлагдсан төсөв, тэдгээрийн гүйцэтгэл”-ийн ил тод  байдлыг хангах болон төсвийн гүйцэтгэл, зарцуулалт нь батлагдсан төлөвлөгөөний дагуу хэрэгжиж байгаа эсэхэд олон нийт хяналт тавих боломжоор хангах талаарх зохицуулалтыг тусгаж өгсөн.

Харин төсвийн төсөл боловсруулах, хөрөнгө оруулалтын төсөл, арга хэмжээний санал бэлтгэх үйл ажиллагааг ил тод, нээлттэй олон нийтэд боломж олгох асуудал тодорхойгүй байна.

Төсвийн төлөвлөлтийн чанар сайн бол төсвийн гүйцэтгэл илүү үр дүнд хүрэх нөхцөл хангагдана. Иймд төсвийн төлөвлөлтийн үйл явцыг төсвийн зарцуулалттай нэгэн адил ил тод, нээлттэй байлгах, олон нийт хяналт тавих боломжоор хангах хууль эрх зүйн орчинг бий болгон сайжруулах шаардлагатай.

## Аудитын дүгнэлт 6.10

Төсөвлөлтийн зарим шаардлага хангаагүй хөрөнгө оруулалтын 62 төсөл, арга хэмжээг нийгэм, эдийн засгийн ач холбогдлоор дахин эрэмбэлж зохицуулалт хийх шаардлагатай.

 Улсын Их Хурлын эрхэм гишүүдээ,

Монгол Улсын 2022 оны нэгдсэн төсвийн төслийн талаарх аудитын дүгнэлтийг танилцууллаа.

Анхаарал хандуулсанд баярлалаа!

**Г.Тэмүүлэн:** Занданбат даргад баярлалаа.

Хууль санаачлагчаас болон төсвийн ерөнхийлөн захирагч нараас асуух асуулттай гишүүд байна уу? Нэрсээ өгөхийг хүсье.

Цогтгэрэл гишүүнээр тасаллаа. Дамдинням гишүүн асуулт асууя.

**Г.Дамдинням:** Би Байгаль орчны сайдаас нэг асуулт байгаад байгаа юм. Өнгөрсөн одоо энэ дуусаж байгаа оны төсөв дээр Агаарын чанарын станц байгуулна. Дундговь аймаг, Дархан-Уул аймагт байгуулна гэж төлөвлөгдсөн байсан ажил яагаад хэрэгжсэнгүй вэ. Монгол Улсын Засгийн газрын үндсэн чиглэл үйл ажиллагааны хөтөлбөрт орсон байгаа ажил. Үе шаттайгаар аймгийн төвүүдийн агаарын бохирдлыг бууруулна гэдэг ийм зүйл төлөвлөгөөнд тавигдсан.

Тэгээд одоо манай Дархан бол Монгол Улсын хоёр дахь том хот. Улаанбаатар хотод хэдхэн жилийн өмнө байсан агаарын бохирдолтой холбоотой асуудал бол яг ид мандаж байна. Өвөл хүйтэн болохоор бол ер нь Монголын бүх аймгийн төвүүд ер нь яг ийм байдал руу орчхоод байгаа. Тэгэхээр энэ чиглэл дээр ирэх онд ер нь юу туссан бэ? Энэ хоёр асуулт. Нэгдүгээр асуулт бол өнгөрсөн онд байгуулагдах ёстой. Энэ агаарын чанарын станц яагаад байгуулагдаагүй вэ? Сураг сонсоход бол тендер нь цуцлагдаад хийгдээгүй гэж сонсогдож байна. Үнэн үү?

Хоёр дахь асуулт бол ирэх онд, ер нь энэ аймгийн төвүүдэд ямар ажлууд хийгдэх вэ гэсэн ийм асуулт байна. Баярлалаа.

**Г.Тэмүүлэн:** Асуултад хариу хэлье. Уртнасан сайд дөрвөн номер.

**Н.Уртнасан:** Та бүхэнд өдрийн мэнд хүргэе. Дамдинням гишүүний асуултад хариулъя.

Энэ онд 2021 онд хоёр агаарын чанарын станц Дархан, Дундговь аймагт барьж байгуулах тендерийг бид нар үндсэндээ 3 удаа зарласан байгаа. Харамсалтай нь одоо хил хаалттай. Мөн энэ агаарын чанарын станцын өмнө суурилуулж байсан технологийн үзүүлэлтүүдийг хангаж, боломжтой үнийн санал оруулж ирэх.

Мөн тухайн компанийн чадавхтай холбоотойгоор бид нар энэ тендерийг бол шалгаруулаагүй, өөрөөр хэлбэл одоо тендерийн үндсэн шаардлагыг хангаагүй гэсэн үг. Засгийн газрын үйл ажиллагааны хөтөлбөрт агаарын чанарын бүсэд байгаа жилдээ хоёр хүртэлх аймгуудад агаарын чанарын одоо хэмжих энэ станцыг барьж байгуулах энэ үйл ажиллагааны одоо заалт байгаа.

Тийм учраас бид нар ирэх жил энэ тоог одоо 4 болгож 2-4-ийн хэмжээнд барьж байгуулъя гэдэг. Энэ төсвийн задаргааг бол орчны бохирдлыг бууруулах үндэсний орын төсөв дээр тавьж өгье гэсэн байгаа. Сая одоо модны асуудлаар Дархан-Уул аймагт ажиллаж байхад манай Дархан-Уулынхан бас энэ агаарын чанарын станц суурилуулах төслийг бид нарт төсөлтэй тооцоолуураа мөн одоо газрын асуудлаа шийдсэн байгаа гэж байна лээ. Тийм учраас бол Дарханд барьж байгуулах саналыг бид нар аваад ирэх оны төсөвт бас тусгая гэсэн ийм чиглэлтэй ажиллаж байгаа.

Ерөнхийдөө цаашдаа бол агаарын чанарын бүсийг бид нар 10 мянгаас дээш хүн амтай аймгуудад энэ агаарын чанарыг хянах станцуудыг барья гэсэн ийм төлөвлөгөөтэй байгаа. Одоогийн байдлаар 21 аймгаас 13 аймагт агаарын чанарын станцыг суурилуулж ажиллаж байна.

**Г.Тэмүүлэн:** Баярлалаа. Саранчимэг гишүүн асуулт асууна.

**Б.Саранчимэг:** Баярлалаа. Тэгэхээр Байгаль орчин, аялал жуулчлалын сайдаас асууж тодруулах бас зүйл байна. Тэгэхээр улсын төсөвт энэ 2022 оны одоо ойжуулалтын зардалд 12.1 тэрбум төгрөг бас тусгасан байна. Тэгэхээр тарьж байгаа мод ургуулж байгаа ойжуулалтаас илүү өнөөдөр маш их хурдтайгаар энэ ойгоор бүрхэгдсэн талбай хорогдож байгааг та бүгд бас мэдэж байгаа.

Тэгэхээр ирэх онд хэдэн га талбайд хэдэн мод тарих вэ? Ингэснээрээ одоо бүрхэгдсэн ойн талбай одоо хэдэн хувиас хэдэн хувь болж нэмэгдэх гэж байна? Энэ одоо ойжуулж байгаа газраа яаж хамгаалж, арчилж тордох гэж байна. Ямар одоо газар нутгаар одоо нутгийн аль хэсгээр нь түлхүү ойжуулалт хийнэ гэсэн ийм төлөвлөгөөтэй байгаа вэ? Тэгэхээр өмнөх жилүүдэд бол энэ улсын төсвөөс багагүй зардал гаргаж, мөн одоо олон төслүүдийг хэрэгжүүлж энэ тарьц суулгац бэлтгүүлж ойжуулалт хийж байсан. Тэгээд үр дүнд нь бол одоо энэ суулгацын хэмжээ, ойн талбай нэмэгдэхгүй байгаа нь ямар учиртай юм бэ? Ямар дүгнэлт хийж байна. Тэгэхээр саяхан л одоо 8.3 байсан, ойн талбай бол одоо 7.9 болоод ингээд буурчихсан байгаа.

2020 оны судалгаагаар газар нутгийн 76.9 хувь нь одоо цөлжилттэй. Бүр хүчтэй болон нэн хүчтэй доройтсон нь бол газар нутгийн 23 хувь гэж байгаа. Энэ цаг үед одоо бас цөлжилтөөс сэргийлэх, цөлжилтийг сааруулах чиглэлээр ямар бодитой ажил хийе гэж төлөвлөж байна. Ганц одоо мод тарихаас гадна үүний үр дүнд одоо хэдэн хувиар энэ цөлжилтийг бууруулна гэж үзэж байна. Санхүүжилтийг нэмэгдүүлэх талаар энэ олон улсын байгууллагын хандивлагч байгууллага, энэ хүмүүстэй хамтарч ямар төсөл хөтөлбөр хэрэгжүүлэх гэж байна. Ер нь бол бид төслүүдээс энэ Солонгосын санхүүжилтээр Даланзадгад одоо Гүн суманд хэрэгжүүлсэн ийм бодитой үр дүн хүлээж авах ийм төслүүд дээрээ илүү бас анхаарч дэмжиж ажиллах учиртай юм.

Тэгэхээр агаарын бохирдлыг бууруулах тал дээр бас энэ онд ямар ажлуудыг төлөвлөж байгаа вэ? Энэ ажлуудыг одоо гүйцэтгэснээрээ аймаг болоод одоо Улаанбаатар хотын агаарын бохирдол 2021 оныхоос хэдэн хувиар буурна гэж тооцоолж байгаа вэ?

Агаарын бохирдол ихтэй аймгуудын одоо бохирдлыг бууруулахдаа түүхий нүүрсний хэрэглээг халах мөн одоо шинэ дэвшилтэт техник, технологийг одоо ямар санал тэр тал дээр ямар санал санаачилга гаргаж байгаа вэ? Энэ тал дээр нэг тодруулга авъя. Нөгөөтээгүүр энэ 2021 оны төсөвт 74.3 тэрбум төгрөг төлөвлөгдсөн. Тэгэхээр энэний гүйцэтгэл ер нь ямар байгаа вэ?

Жишээ нь одоо өнөөдөр ингээд Дархан аймаг, Дундговь аймгийн агаарын чанарын суурин харуул нь ингээд хийгдээгүй гэж байна. Тэгэхээр тэр хил хаагдахыг бол та нар гол нь тэр компани нь шалгарч, тэд нар нь хийх ажлаа хийх болохоос хил хаагдах бол одоо сайд болоод энэ яаманд бол хамаагүй гэж харж үзэж байна. Тэгэхээр энэ дээрээ дараагийн одоо энэ 2022 ондоо энэ 4 газар шалгаруулна гэж байна. Тэрэндээ энэ Дархан, Дундговийгоо оруулаад явна биз дээ. Энэ дээр нэг тодруулга авъя.

Тэгэхээр ер нь бол энэ иж бүрэн автомат харуулыг бол Өмнөговь аймагт 800 сая төгрөгөөр ингээд суулгаад ороод ирсэн байгаа.

Тэгэхээр бид нар бол энэ PM 2.5 тоосонцрыг гол агаарыг бохирдуулагч болох энэ PM 2.5 тоосонцрыг хэмжих автомат багаж авах талаар яагаад ингээд төлөвлөөгүй юм бэ? Энэ дээр яагаад яам өөрсдөө бид нар энэ Байнгын хорооныхоо хүмүүст ч гэсэн ойлгуулаад энэ тал дээр яваагүй юм бэ гэдэг асуулт байна.

 Тэгэхээр энэ хэрвээ 800 сая төгрөгөө энэ 10 аймагт тоосонцрын автомат багаж болохоор гаргаад ирчих боломж байгаа юу? Нөгөө талаар энэ байгаль орчны шинжилгээний лабораторийн энэ урсгал зардлыг нь бүр ингээд хасаад хаячихсан байх юм. Өнөөдөр Ус бохирдуулсны төлбөрийн тухай хуулиа хэрэгжүүлэхэд энэ Байгаль орчны шинжилгээний төв лабораторийн үүрэг роль ихэсж байгаа шүү дээ.

Бид нар өнөөдөр ус бохирдуулсныхаа төлбөрийг одоо энэ уул уурхайгаас ч гэсэн журмаа батлаагүйгээс болоод маш олон.

**Г.Тэмүүлэн:** Асуултад хариулъя. 4 номер.

**Н.Уртнасан:** 2022 оны төсвийн төсөл дээр ойжуулалтын хөтөлбөр дээр бид нар 12.1 тэрбум төгрөгийг төсвөөс гаргахаар төлөвлөсөн байгаа. 6 төрлийн арга хэмжээ хэрэгжүүлнэ. Ойжуулалт, ой нөхөн сэргээх ажлыг бид нар 6300 га талбайд хийхээр, хөнөөлт шавжийн тэмцлийг 200 мянган га-д.

Ер нь 200 мянган га гэдэг бол сүүлийн 4-5 жилийн хугацаанд төлөвлөж ирсэн ийм дундаж талбайгаар ингэж тооцож хийж байгаа. Ойн түймрээс сэргийлэх, урьдчилан сэргийлэх ажилд нэг 800 сая төгрөг, зохион байгуулалтын судалгааны ажлыг бол 1.6 сая га-д хийхээр. Мөн одоо Ойн хууль, тогтоомжийн хэрэгжилтэд хяналт тавих, хяналтыг сайжруулах цэвэрлэгээний арга хэмжээг мөн одоо 46 мянган га талбайд. Ойн аж ахуй болон бусад арга хэмжээнд одоо хууль бус мод бэлтгэл хяналт тавих, дагалт ашиглалтын судалгаа, зураг төсөл стандарт боловсруулах зэрэг эдгээр арга хэмжээнд бол 694.2 сая төгрөг төлөвлөсөн байгаа. 8.3 хувьтай байсан ойгоор бүрхэгдсэн талбайн хэмжээ 7.9 хувь болж буурсан гэдэг мэдээлэл буруу байна. Бид нарын энэ судалгаагаар бол 7.9 хувь дээр байгаа Монгол Улсын Засгийн газрын 2020-2024 оны үйл ажиллагааны хөтөлбөрт энэ тоог 8.6 хувьд хүргэх ийм зорилт дэвшүүлсэн юм.

Тухайлсан судалгаагаар бол 8.1 хувьтай байсан. 7.9 гэдэг тоо бол сүүлийн 4 жил тогтвортой барьж байгаа ийм тоо байгаа юм. Тэгэхээр тоон мэдээллийн хувьд бол зөрүүтэй мэдээлэл танд байна.

Дараагийн асуулт энэ Дундговь, Дархан дээр агаарын чанарын станцыг нөхөж барьж болох уу гэж байна. Энэ дээр бол Дундговь, Дархан дээр агаарын чанарын станц барих нэн шаардлагатай юм гэдэг тооцоо судалгаа мөн одоо бусад төслүүд ирсэн байгаа учраас 2022 онд шилжүүлж энэ ажлыг бол гүйцэтгэх бүрэн боломжтой гэж ингэж үзэж байгаа.

Ер нь бол бид нар тендерийг энэ маш өндөр өртөгтэй байгууламж. Тийм учраас бас 800 сая төгрөгийг хариуцлагагүй эсвэл одоо энэ тоног төхөөрөмжийн импортыг хийх ийм ажлын туршлагагүй компанид юу юугүй бас энэ 1.6 тэрбум төгрөгийг өгөөд явуулчих ийм бодлогыг бол яам баримтлаагүй ээ. Маш хатуу ийм шалгуураар бас үзсэн. Ер нь тоног төхөөрөмжтэй холбоотой тендерүүд бол нэлээн араасаа хариуцлага дагуулсан ажиллагааны бүрэн бүтэн байдлыг одоо хангасан. Ийм өндөр шалгууртай учраас бид нар энэ тендерийг бол нийтдээ 3 удаа зарлаад үндсэн шаардлага хангахгүй байна гэж үнэлгээний хороо үзсэн байгаа юм.

Агаарын бохирдлыг бууруулах Монгол Улсын Засгийн газрын үйл ажиллагааны хөтөлбөрт бол 2024 он хүртэлх хугацаанд бид нар 80 хувь бууруулъя гэсэн ийм үндсэн зорилтыг дэвшүүлж ажиллаж байгаа.

Өнөөдрийн байдлаар бол долоо хоног тутам бид нар ялангуяа энэ нийслэл хотын Улаанбаатарын агаарын чанарын үзүүлэлтүүдийг бол РМ-10 тоосонцор, РМ-2.5 тоосонцор, азот, хүхэрлэг хий, нүүрс хүчлийн дутуу исэл, азон гэсэн 6 үндсэн үзүүлэлтээр бол хэмжиж байгаа юм. Ер нь бол долоо хоногийн дундаж агууламжийг бид нар бол байнга гаргаж мэдээлж байна. Үүнтэй холбоотой ажлыг бол ус загвар орчны шинжилгээний хүрээлэнгээс бол тогтмол гаргаж үзэж байгаа.

Өнөөдрийн байдлаар бол өмнөх оны түвшингөөс буураагүй зарим үзүүлэлтээр одоо улирлын хамаарлаас хамаараад 10 сарын одоо дунд үеийн байдлаар агаарын бохирдлын өмнөх үзүүлэлтүүд боломжит түвшиндээ байгаа.

Өөр асуултууд юу байлаа. Гүйцэтгэл дээр би тайлбар хэлье. Орчны бохирдлыг бууруулах Үндэсний хорооны гүйцэтгэлийн.

**Г.Тэмүүлэн:** Минут нэмээд өгөөрэй.

**Н.Уртнасан:** Агаар орчны бохирдлыг бууруулах үндэсний хорооны төсөв бол 81.9 хувьтайгаар 2021 онд батлагдсан Төсөвт 9.7 хувийн тодотгол орсон. 74.3 хувь. Бид нар нийт гэрээнийхээ дүнг бол 70.5 хувиар хийсэн. Гүйцэтгэл өнөөдрийн байдлаар 40 тэрбумтай байна. Хүлээгдэж байгаа гүйцэтгэл бол 32. Ер нь одоо 10 сарын 21-ний байдлаар бол бид нар нийтдээ 71 арга хэмжээнээс 55 арга хэмжээ гүйцэтгэл шатандаа явж байгаа. 55 хувьтай байгаа. Ажил эрхлээгүй арга хэмжээ бол 16 байгаа. Бид нар төсвийн гүйцэтгэлүүд дээр бас нэлээн анхаарч саяхан Орчны бохирдлыг бууруулах үндэсний хорооны хурлыг ер нь сүүлийн сард бол 10 хоногт нэг удаа Орчны бохирдлыг бууруулах үндэсний хорооны хурлыг хийж гүйцэтгэлийг шахаж, ажлын үзүүлэлтүүдийг нь дүгнэж ингэж ажиллаж байгаа.

Баярлалаа.

**Г.Тэмүүлэн:** Цөлжилт агаарын бохирдолтой холбоотой асуулт асуусан. Тэрэн дээр тайлбар өгөх үү? 4номер.

**Н.Уртнасан:** Цөлжилтийг бууруулахтай холбоотой зардлыг бид нар ойжуулах хөтөлбөрийн одоо 12.1 тэрбум төгрөгийг төсвийн ерөнхийлөн захирагчийн Төсвийн тухай хуульд заасан үндэслэлээр бол ойжуулалтын хөтөлбөр болон цөлжилтийн хөтөлбөр дээр тодорхой зардлуудыг нэмэгдүүлэхгүйгээр цөлжилтийн үндсэн бүрэлдэхүүн хэсгүүд дээр бас давхар зарцуулаад явах ийм боломжтой гэж үзэж байгаа. Ер нь цөлжилтийн хөтөлбөр дээр бол элсний нүүдлийг хамгаалах, хашилт хийх, булаг шандыг сэргээх, усны эх ундаргыг хамгаалах зэрэг үндсэн ажлуудыг бол өнгөрсөн жилүүдийн жишгээр 440 сая төгрөгт тооцоолж хийхээр байгаа.

Өнөөдрийн байдлаар бол Монгол Улсын хэмжээнд 9.2 сая үр суулгачихсан ийм нөөц байна. Яагаад энэ 9.2 сая үр суулгацын хэмжээ жил ирэх тусам нэмэгдэхгүй байна гэж авч үзвэл бид нар энэ улсын хэмжээнд болон одоо Байгаль орчны яамны харьяа мөн одоо мод үржүүлгийн газруудад байгаа тооцооллуудыг ингэж авч үзэж байгаа юм. Тэрбум мод тарих үндэсний хөдөлгөөнийг хэрэгжүүлэхтэй холбоотой зардлыг бид нар бас давхар тооцоолж авч үзэх ёстой. Энэ тодорхой хувиар өсгөе гэж байгаа нь бол төсөв, санхүү, зардлын тооцоололтой бол асар их хамааралтай юм.

Өөрөөр хэлбэл бид нар ирж байгаа 10 жилдээ энэ тоог 10 дахин нэмэгдүүлэх ийм тооцоолол байгаа. Тэгэхээр бид нар одоо цаашдаа энэ 9.2 сая үр суулгацын хэмжээг жилдээ 100 сая хүртэлх хэмжээнд нэмэгдүүлэх ийм тооцооллуудыг бол гаргаж ажиллаж байна. Төсвөөс аль хэмжээний даац байна вэ? Хувийн хэвшлээс ямар даац байна вэ? Мөн мод үржүүлгийн газруудыг ямар санхүүгээр дэмжиж болох вэ гэдэг тооцооллуудыг бас гаргаж ажиллаж байгаа.

**Г.Тэмүүлэн:** Саранчимэг гишүүн тодруулах уу? Сая энэ цөлжилт агаарын бохирдолтой холбоотой асуудлаар та яг тодорхой хариулт өгөх үү? Гишүүн бол тодорхой хариулт өгсөнгүй ээ л гэж үзэж байна.

Ажлын хэсэг хариулаарай.

**Н.Уртнасан:** Ер нь агаарын бохирдлыг бууруулах чиглэл дээр үндсэн хэд хэдэн одоо арга хэмжээнүүдийг авч хэрэгжүүлж байгаа юм. Нэлээн нарийн одоо мэдээлэл хүсэж байгаа бол бас ингээд үндсэн хийж байгаа ажлуудаасаа товчхон дурдаад явчихъя. Агаарын чанарыг сайжруулах бүсийн гэр хорооллын айл өрхөд бол шөнийн цахилгааны тарифын хөнгөлөлтийг бид нар олгож байгаа. Аймгуудын нам даралтын зууханд утаа шүүгч суурилуулах ажлыг бас хийгээд эхэлсэн байгаа. Энэ бас сүүлийн хоёр жил нэлээд бас амжилттай хэрэгжиж байгаа. Энд ялангуяа энэ РМ-2.5, РМ-10 тоосонцрын хэмжээг одоо бууруулахад энэ шүүлтүүр сольсноор бас тодорхой үр дүн гарч байна гэж үзэж байгаа.

Мөн аймгуудын дулааны станцын зуухны янданд мөн утаа шүүгч суурилуулж байгаа. Гэр хорооллын айл өрхийг стандартын шаардлага хангасан сайжруулсан түлшээр хангах.

**Г.Тэмүүлэн:** Саранчимэг гишүүн тодруулъя.

**Б.Саранчимэг:**  Байгаль орчны сайд би яг тодорхой асуулт асуусан тэрнийхээ дагуу тодорхой хариулт авмаар байна. Агаарын бохирдлыг бууруулах талаар ирэх онд ямар ажлууд төлөвлөснийгөө та бас хэлж байна. Тэгвэл энийг хийснээрээ агаарын бохирдол аймаг болоод Улаанбаатар хотод хэдэн хувиар буурна гэж тооцоолж байгаа вэ? Тэгэхээр энэ дээр шинэ аргачлал одоо орж ирж байгаа юу? Нүүрсний хэрэглээг халах. Нөгөө талаар энэ цөлжилтийн талаар цөлжилтөөс сэргийлэх ийм олон ажлууд хийнэ ээ гэж байна. Тэгэхээр мод тарихаас өөрөөр ямар ажил төлөвлөж байгаа вэ? Хэрвээ энэ хийж байгаа ажлууд чинь одоо яг ямар үр дүнд хүрнэ гэж үзэж байгаа вэ? Бодлогын сайдаа яг энийгээ тодорхой хариулаад өгөөч ээ.

Нөгөө талаар бид нар одоо ойгоор бүрхэгдсэн талбай хорогдож байгаа гэдгийг би их онцолж хэлж байгаа. Тэгэхээр энэ ойгоор бүрхэгдсэн талбай одоо хэдээс хэдэн хувь болж нэмэгдэх вэ? Яаж энийгээ хамгаалж арчлах юм бэ. Тэгээд гишүүдийн асуусан асуултыг яг ингээд нэг нь асуугаад нөгөөдөх нь хариулсан болмооргүй байна шүү дээ. Яг тэр асуултыг нь ойлгохгүй байгаа бол бичээд ав л даа.

**Г.Тэмүүлэн:** Сайн хариулъя.

**Н.Уртнасан:** Ерөнхийд нь би хариулт хариулахаар бас нарийн деталь мэдээлэл юу сонсохыг хүсэж байх шиг байна. Саранчимэг гишүүн. Тийм учраас ер нь газрын доройтлыг бууруулах, цөлжилтөөс сэргийлэх Засгийн газрын 2020-2024 оны үйл ажиллагааны хөтөлбөрийг хэрэгжүүлэх энэ арга хэмжээнд бид нар одоо жилдээ нэг 700-гаас доошгүй га талбайд энэ арга хэмжээг хэрэгжүүлнэ гээд Засгийн газрынхаа үйл ажиллагааны хөтөлбөрт заасан байдаг.

Энэ хүрээндээ төсвөө тавьж байгаа. Төсөвлөсөн төсвийнхөө хэмжээнд үйл ажиллагаагаа хэрэгжүүлж байна. 2020-2021 онд бид нар Говь-Алтайн, Ховд, Өмнөговь, Баянхонгор, Говьсүмбэр, Дундговь зэрэг аймгуудад нийтдээ бид нар 185 га талбайд хамгаалалтын ойн зурвас байгуулах ажлыг хийсэн юм. Говь-Алтай аймагт бол 10 га, Говь-Алтай, Дундговь аймгуудад 45 га элсний нүүдлийг сааруулах механик хаалтыг хийж дууссан. Архангай, Завхан, Өвөрхангай, Баянхонгор, Сүхбаатар, Дорнод зэрэг есөн аймагт бид нар бол.

**Г.Тэмүүлэн:** Ийм л зүйлийг тодруулаад байна шүү дээ. Уртнасан сайд аа саяын тэр одоо агаарын бохирдлыг бууруулахтай холбоотойгоор энэ утааг бууруулахтай холбоотойгоор яг ямар арга хэмжээ хэрэгжүүлэх гээд байгаа юм бэ? Яг ингээд энийг хэрэгжүүлснээрээ хэдэн хувиар одоо энэ утааг бууруулах юм. Агаарын бохирдлыг бууруулах юм. Яг энэ дээр танд хийсэн тооцоо судалгаа гэдэг юм уу хүрэх үр дүнтэй холбоотой хувь хэмжээ байна уу?

Ажлын хэсэг 2 номер

**Ц.Уранчимэг:** Саранчимэг гишүүний асуултад хариулъя. Нэмэлтээр яг байгаль орчинд ээлтэй дэвшилтэт техник технологийг агаарын бохирдлыг бууруулахад ямар дэвшилтэт технологи, бусад техник технологийг хэрэглэх вэ гэдэг асуулт асуусан. Тэгэхээр нүүрснээс гадна Улаанбаатар хотод бол сайжруулсан түлш таван толгой түлшний хүрээнд бол яаж байгаа. Бусад аймгуудад мөн байгаль орчинд ээлтэй дэвшилтэт техник технологийг ашиглах ийм ажлууд бол Агаар орчны бохирдлыг бууруулах үндэсний хорооны хүрээнд газрын гүний дулааныг ашиглах, цахилгаанаар халах, хийн газаар газ түлшийг ашиглах. Тэгээд бага оврын уурын зуухуудад одоо шүүлтүүр тавих. Тэгээд мөн одоо техник тоног төхөөрөмжийн шинэчлэл хийх гэдэг ажлуудыг Агаар орчны бохирдлыг бууруулах үндэсний хорооны хөтөлбөрөөс бол санхүүжүүлж хийж байгаа.

Тэгээд яг энэ жил, дараа жилийн 2020 он дээр бол нүүрс түлдэг цахилгаан станцуудыг одоо хаах зорилгоор гэдэг энэ Германы технологийг ашиглах, Японы технологийг ашиглах, ийм технологийг ашиглахаар бол техник эдийн засгийн үндэслэлийг боловсруулаад үйл ажиллагаа явуулж байгаа аж ахуйн нэгжүүд бол санал болгож байгаа. Энэ дээр бид нар судалгаа хийж үзээд энэ тодорхой хэмжээг бол төслүүдийг жишиг төслүүдийг бол хэрэгжүүлэхээр төлөвлөж байгаа. Мөн авто тээврийн хэрэгслээс ялгарч байгаа бохирдлыг бууруулах энэ нийтийн тээвэр, цахилгаан машин, унадаг дугуй, энэ хүрээндээ нөгөө ногоон зээлийг бас ногоон зээлийн дэвшилтэт технологийг дэвшилтэт технологиудад ногоон зээлийн одоо өгч байгаа энэ шалгуур үзүүлэлт дээр нэмэх ийм үйл ажиллагааг зохион байгуулж байгаа. Мөн хийн бохирдлыг тоосонцроор одоо шилжүүлэх агаар цэвэршүүлэгч агаарын бохирдлыг бууруулах. Барилга байгууламжийн дулаан алдагдлыг сайжруулах гэсэн ийм байгаль орчинд ээлтэй дэвшилтэт технологиудыг бас туршиж нэвтрүүлэхээр ийм ажлуудыг төлөвлөж байгаа.

**Г.Тэмүүлэн:** Саранчимэг гишүүн тодруулъя нэг минут.

**Б.Саранчимэг:** Та бүгд хийх ажлаа ярилаа. Энэ ажлууд чинь хийгдэхээр энэ цөлжилт чинь хэдэн хувиар буурах юм бэ? Агаарын бохирдол чинь 2021 оныхоос хэдэн хувиар буурах юм бэ? Яг энэ дээр хариулт авъя. Нөгөө талаар энэ Ус бохирдуулсны нөхөн төлбөрийн тухай хуулийн ажлын хэсгийг би ахалж байсны хувьд одоо яг хэрэгжилт дээр нь маш сайн анхаарч байгаа. Одоо энэ дээр ажлын хэсэг гаргаад яг хэрэгжилт дээр нь бас хянана. Нөгөө талаар бол одоо энэ хууль хэрэгжихэд байгаль орчны шинжилгээний төв лаборатори одоо маш чухал үүрэгтэй.

Тийм учраас өнөөдөр энэ лабораторийн юу одоо тавьсан төсвийг яг би бүр ингэж харсан чинь яг бүх урсгал зардлыг нь хасчихсан байгаа байхгүй юу. Тэгэхээр юу гэж хэлэх гээд байна вэ гэвэл яам энийг одоо хасахгүйгээр оруулж ирээрэй. Энийгээ зохицуулж, тэгэхгүй бол өнөөдөр ус бохирдуулсны төлбөрийг ус бохирдуулж байна уу үгүй юу гэдгийг энэ лабораториор гаргаж ирнэ. Агаар ямархуу хэмжээний бохирдолтой байна гэдгийг энэ лабораториор гаргаж ирнэ. Тэгээд өнөөдөр яг лаборатори нь өнөөдөр машин тэрэгний бололцоо.

**Г.Тэмүүлэн:** Асуултад хариулъя. Уртнасан сайд.

**Н.Уртнасан:** Сая хийх ажлынхаа Орчны бохирдлыг бууруулах үндэсний хорооны 2022 оны төсөв дээр хийх ажлын үндсэн агууламжийг Уранчимэг дарга бол танилцуулсан. Хүрэх үр дүнг бид нар хэрвээ цөлжилт дээр манай нийт газар нутгийн 76.9 хувь нь одоо 120 сая га талбай үлдчихээд байгаа юм. Бидний өнөөдрийн тавьж байгаа төсвөөр энийг одоо хувилж үзэх юм бол маш бага тоо гарч байгаа. Өөрөөр хэлэх юм бол жилдээ бид нар цөлжилт бүхий найман аймаг дээрээ 7-8 тэрбум төгрөг тавивал цөлжилтийн хувь одоо 1-3 хувьд хүрэх ийм тооцооллоор тавьж байгаа юм. Тэгэхээр 12.1-ийг бодоод үзэхээр бид нар нөгөө бүх аймгуудаа нэн хүчтэй өртсөн аймгуудаа бид нар 7-8 хувь гэж авч үзвэл нэг хувь хүртэлх хэмжээгээр бууруулна.

**Г.Тэмүүлэн:** Уртнасан сайд нэмэлт мэдээллийг та бас Саранчимэг гишүүнд гаргаж өгөөрэй. Хуралдааны дараа.

Өнөрболор гишүүн асуулт асууя. Энэ өдрийн мэндийг хүргэе ээ.

**Д.Өнөрболор:** Байгаль орчин, аялал жуулчлалын сайдаас асууя. Монголын аялал жуулчлалын салбар түүхэндээ одоо хамгийн хүнд сорилттой тулгарч байгаа ийм одоо цаг үе гэж хэлж болно. 2019 онд 570 жуулчин Монголд авч 607 сая ам.доллар буюу 1.7 их наяд одоо төгрөгийн цэвэр ашигтай ажилласан ийм салбар. 2020 оны эхний 3 сард л гээд тэгэхэд Улаанбаатар хотын эдийн засагт аялал жуулчлалын салбараа шууд олгох боломжтой байсан 30.5 тэрбум. Шууд бусаар 325 тэрбум төгрөгийг алдсан гэж судлаачид хэлдэг юм байна лээ. Тэгэхлээр өнөөдөр ажилчдынхаа одоо цалинг тавьж чадахгүй 1300 аж ахуйн нэгж 88 мянга гаруй ажлын байр 2 жил ч одоо тэг зогслоо. Маш тодорхой хоёр асуулт байна.

Ковидын тархалтыг бууруулах ажил ганцхан эрүүл мэндийн салбарын 88 мянган гаруй одоо хүний амьдралд хүнд цохилт болж байгаа. Нөгөөтээгүүр одоо Монгол Улсын одоо эдийн засагт маш сөрөг нөлөөлөл үзүүлж байгаа. Тэгэхлээр энэ асуудал дээр та ямар зохицуулалт хийж байна вэ? Тэг зогсолттой энэ салбараа авч үлдэхэд ер нь төр засгийн ямар дэмжлэг үзүүлж байгаа вэ? Ямар бодлого зохицуулалтууд хийж байна вэ? Энэ салбарын хувьд энэ оныг давахаас гадна ирэх оныг одоо яаж давах вэ гэсэн айдас дүүрэн байна. Тэгэхлээр аялал жуулчлал бол одоо үйлчилгээний экспорт талаас нь, бодлого, стратегийн ер нь ямар арга хэмжээнүүдийг одоо танай яам бол авч одоо зохион байгуулж байна гэдэг талаар тодруулъя.

Нөгөөтээгүүр байгаль орчны одоо манай энэ Байнгын хороотой төдийлөн нэг их тийм хамааралтай гэж үзэхэд бас жоохон юу боловчиг, гэхдээ л бас төсвийн асуудал яригдаж байгаа юм чинь Тэмүүлэн дарга аа, би иргэдийн эрүүл мэндийн одоо аюулгүй байдалтай одоо аль ч байнгын хороон дээр холбоотой асуудал бол аль ч Байнгын хороон дээр ярьж болох, байр сууриа илэрхийлж болно гэж байгаа учраас нэг асуудал дээр ер нь байр сууриа илэрхийлье гэж бодож байгаа юм. Сэлэнгэ аймгийн Сүхбаатар хотод Өнөрболор одоо миний бие одоо миний санаачилгаар энэ ковидын дараах нөхөн сэргээх хөгжил сургалтын одоо цогц төв барьж байгуулахаар төсөвт оруулсныг зориуд гуйвуулж, харлуулж зөвхөн бассейн мэтээр ойлгож зохион байгуулалттайгаар одоо тарааж байгаа зарим гишүүдэд үнэхээр харамсаж байгаагаа албан ёсоор илэрхийлье ээ.

Бид ер нь хэзээ энэ асуудалд шинжлэх ухаанчаар ханддаг болох юм бэ?

Хэзээ ард иргэдийнхээ байрнаас одоо асуудалд ханддаг болох юм бэ? Энэ төвийн гол үйл ажиллагаа нь ковид тусаад, одоо эдгэрсэн гэж эмчилгээнээс гарсан боловчиг шаналсаар байгаа ард иргэдийн эмчлэх л одоо асуудал байгаа юм л даа. Дэлхийн эрүүл мэндийн байгууллагаас дэлхий даяар энэ корона вирусийн эсрэг одоо аврах эмчилгээ хийхийг өнөөдрийг хүртэл одоо урьтал болгож байсан бол харин одоо бол эрүүл мэндийн салбарын үйл ажиллагааны гол чиглэлийн нэг нь энэ корона вирусийн халдвар авсан хүний дараах үе шат, нөхөн сэргээх эмчилгээ хийх зайлшгүй шаардлагатай шаардлагын тухай бол дэлхийн эрүүл мэндийн байгууллага бол удаа дараа мэдэгдэж байгаа. Энэ нөхөн сэргээх эмчилгээний одоо хяналт энэ физик усан эмчилгээ тэр бассейн гэж яриад байгаа юм. Усан эмчилгээ, дасгал, хөдөлгөөн, сэтгэл зүйн зөвлөгөө, эмчилгээ, халдварт вирусийн үр дагавар, энэ халдварын эсрэг дархлааны системийг сайжруулах, энэ хор гадагшлуулах зэрэг ийм одоо үйлчилгээ л энд одоо хамрагдаж байгаа ийм төв байгаад байгаа юм л даа.

Тэгэхлээр энэ ажил бол зөвхөн одоо аймагт хийгдээд хийгдэх төдий биш улс орны хэмжээнд өрнөх шаардлагатай байгаа гэж үзэж байна. Стенфордын их сургуулийн судалгаагаар ер нь 10 хүний 7-д нь өнөөдөр ковидын шинж тэмдэг олон сар үргэлжилж байгааг тэмдэглэсэн байна. Нийтдээ 84 төрөл зүйлийн одоо урхаг хам шинж үлдэж хоцорч байна гэж үзэж байна. Ковид сөрөг гарсан ч гэсэн шинж тэмдэг нь одоо арилахааргүй сэргэхгүй зовуурь илэрсээр байгаа юм.

Тэгэхлээр нэн ялангуяа энэ.

**Г.Тэмүүлэн:** Нэг минутад нэмээд өгье.

**Д.Өнөрболор:** Тэгэхлээр энэ ковид сөрөг гарсан ч гэсэн шинж тэмдэг нь арилахааргүй бие нь сэргээгдэхээргүй ийм зовуурь илэрсээр л байгаа юм. Тэгэхлээр нэн ялангуяа энэ хүүхэд эхчүүд жирэмсэн эхчүүд, өндөр настнууд, хөгжлийн бэрхшээлтэй ийм одоо хүмүүст бол бид нар анхаарал халамжаа тавих нэн одоо шаардлагатай байгаа юм. Тэгээд бид халдварын хүрээг зүгээр хумих төдий одоо арга хэмжээнд гол анхаарлаа тавивал өнөөдөр ковидын одоо хоруу чанар үлдэц сөрөг нөлөөлөлтэй тэмцэх үйл ажиллагаа хаягдана. Нийтээрээ сэтгэцийн болон бие махбодын одоо урхагтай, үлдэцтэй, нийтээрээ дархлаа муутай, эрүүл биш иргэдтэй болох ийм аюул нүүрлэх байна.

Тийм учраас энэ ганц Сүхбаатар хотод одоо хийх төдий биш, ядаж бүсийн төв бүрд ч гэсэн байгуулах ийм одоо нэн шаардлагатай ийм төв байгаа шүү гэдэг талаар би бас албан ёсоор мэдэгдье гэж бодож байна.

**Г.Тэмүүлэн:** За гишүүний асуултад хариулъя.

 Уртнасан сайд.

**Н.Уртнасан:** Өнөрболор гишүүний асуултад хариулъя. Аялал жуулчлалын хөтөлбөрийн төсвийг бид нар 2022 онд 1.8 тэрбум төгрөгийн төсөвтэй байхаар төсөвлөсөн байгаа. Ер нь цаашдаа энэ ковидын дараах аялал жуулчлалын энэ шинэ хэвийн байдалд бид хэрхэн яаж шилжих вэ гэдгийг хоёр үндсэн агуулгаар харж байна. Дотоодын аялал жуулчлалыг хэрхэн одоо зөв түвшинд сэргээж хөгжүүлэх вэ? Гадаад урсгалаа хэрхэн хэвийн болгох вэ гэдэг дээр одоо стратеги төлөвлөгөөгөө төр, хувийн хэвшил хамтын ажиллагааны хүрээнд хамтарч, эрдэмтэн судлаачид мөн гаднын экспертүүдийг оруулж, стратеги төлөвлөгөө боловсруулъя гэдэг агуулгаар өчигдөр бид нар аялал жуулчлалын үндэсний форумаа хийж дууслаа.

Энэ үндэсний форумаас бол Гадаад харилцааны яам, Соёлын яам за мөн Барилга, хот байгуулалт, Зам, тээврийн яам зэрэг бүх энэ аялал жуулчлалыг хөгжүүлэхэд салбар дундын зохицуулалтыг хангаж ажиллах бүх бүтцийг оруулсан ажлын хэсэг байгуулагдан ажиллахаар боллоо. Энэ ажлын хэсгээс бид нар 22, 23, 24 оны ирж байгаа 3 жилийнхээ энэ аялал жуулчлалын хэтийн төлөвийг хэрхэн харж байгаа юм бэ гэдэг энэ стратеги төлөвлөгөөг боловсруулж, оны өмнө Засгийн газарт танилцуулах ийм чиглэлтэйгээр бол ажиллаж байна.

Ер нь бол дотоодын аялал жуулчлалыг хөгжүүлэх чиглэл дээр бүтээн байгуулалтын одоо нэлээд ажлуудыг бид бас эхлүүлсэн байгаа. Жишээлбэл нөгөө бид нар 2019 оны байдлаар авч үзэхэд 800 тэрбум төгрөгийг бас эргэлтэд оруулж чадсан. Энэ дотоод аялал жуулчлалаа хөгжүүлэхийн тулд үйлчилгээний цогцолборуудыг үе шаттайгаар барьж байгуулах, мөн отоглох цэгийг 2024 он хүртэл 100 байршилд барих. Гаднын энэ урсгалыг сэргээхийн тулд дэлхийн аялал жуулчлалын байгууллагаас өгч байгаа зөвлөмжүүд бүс нутгийн хэмжээний зөвлөмжүүдийг мөн олон улсын экспертүүдийнхээ дүн шинжилгээ судалгаан дээр үндэслэж зөв стратеги гаргая. Энэ дээр бас салбар дундын хамтын ажиллагааг нэлээн бэхжүүлсэн. Шинэ ажлын хэсгээр одоо төсөв төлөвлөгөөгөө гаргая. Аялал жуулчлалын хөтөлбөрийн төсөв бол одоо 1.8 тэрбум бол өнгөрсөн оныхоос бараг хоёр дахин буурсан. Ийм байдлаар бол төсөв батлагдсан.

Гэхдээ энэ дээр олон улсын төсөл хөтөлбөрүүдийнхээ зардлыг мөн шингээж нэлээн одоо дорвитой стратеги төлөвлөгөө бодлого гаргаж ажиллая гэсэн ийм байр суурьтай ажиллаж байгаа.

**Г.Тэмүүлэн:** Батжаргал гишүүн. Тодруулах уу? Өнөрболор гишүүн тодруулах нэг минут.

**Д.Өнөрболор:** Тэгэхлээр бид нар ямар ч л байсан хуралдаад л, яриад л, ингээд л байдаг. Бүтэн 2 жил тэг зогслоо энэ одоо аж ахуйн нэгжүүд. Яг энэ одоо асуудлын чинь эцсийн үр дүн юу юм бэ? Ямар үр дүнд хүрэх. Тэр одоо сая 2019 онд гээд тэгэхэд чинь 560 мянган одоо жуулчин орж ирж байна шүү дээ. Тэгэхлээр одоо бол бүр бараг ингээд тэг зогсчихлоо тэ. Тэгэхлээр одоо яг энэ арга хэмжээг авч хэрэгжүүлснээр яаж, ямар менежментээр жуулчдыг наашаа татах гэж байгаа юм бэ гэдэг тэр менежментийнхээ асуудлыг та тодорхой үр дүнтэйгээр хэлбэл зүгээр байна.

**Г.Тэмүүлэн:** Асуултад хариулъя. Ажлын хэсэг Уртнасан сайд.

**Н.Уртнасан:** Үнэхээр одоо цар тахлын энэ нөхцөл байдлын үед тэг зогсолт хийсэн хамгийн хүнд дайралтад өртсөн салбар бол яах аргагүй аялал жуулчлалын салбар. Бид нараас хамааралтай үр дүнгүүд ч байгаа эс хамаарч байгаа ийм давагдашгүй хүчин зүйлүүд ч бас манай салбарт нөлөөлсөн юм. Энэ 2022, 2023 оны төлөвлөгөөг бид нар яаж харж байна вэ гэвэл бас судлаачдынхаа энэ аялал жуулчлалын салбарт ажиллаж байгаа яг гал тогоонд нь байгаа хүмүүсийнхээ гаргаж ирж байгаа саналуудыг энэ аялал жуулчлалын хөтөлбөрт зөв тусгах талаар бол нэлээд өнгөрсөн хугацаанд 10 гаруй удаагийн уулзалтуудыг хийж, судалгаа шинжилгээгээ нэгтгэж байж ийм стратеги төлөвлөгөө гаргаж байгаа.

Урьдчилсан тооцооллоор бид нар 2024 онд 2019 оны эхний үеийн байдалд хүрэх юм байна гэсэн. Өөрөөр хэлбэл 500 мянга орчим жуулчин хамгийн эхэнд эхний тооцооллоор бол авах боломжтой гэсэн ийм тооцооллуудыг гаргаж байгаа. Үе шаттайгаар бид нар агаарын тээврийн либералчдыг хөгжүүлэх ажлыг бас Зам, тээврийн хөгжлийн яамтай хийж, агаарын тээврийн энэ нислэгүүдийн тоог бас 2022 оноос эхлээд тодорхой үе шаттайгаар нэмэх. Агаарын тээврийн нөгөө бүтцэд аялал жуулчлалын салбарынхныг оруулж ажиллах гээд бас хэд хэдэн чухал арга хэмжээнүүдийг өмнө жилүүдэд хийгдэж амжаагүй бас арга хэмжээнүүдийг авч хэрэгжүүлсэн байгаа. Яг нарийн тооцоолуурыг бид нар өнөөдөр гаргаж тавихад бол бас судлаачид маань энэ дээр ажиллаж байна. Стратеги төлөвлөгөө гаргана гэдэг дээр нөгөө үндсэн багаараа ажиллаж байгаа.

2022 оны тооцооллыг бид нар бас өнөөдөр хэчнээн мянган жуулчин ирнэ, аль улсаас тэдэн мянган жуулчин ирнэ гэж үндсэн тооцоолуурыг гаргаж ирэхэд бол хүндрэлтэй байна. Учир нь манайх бол гадагшаа гаръя гэдэг. Гэтэл одоо 8 сарын байдлаар гэхэд 78 улс бол Монголоос жуулчин авахгүй гэдэг энэ тооцооллуудаа ирүүлчихсэн байдаг.

Тэгэхээр яг нарийвчилсан тоо гаргахад бас нэлээн хүндрэл учирч байгаа.

**Г.Тэмүүлэн:** Батжаргал гишүүн асуулт асууя.

**Ж.Батжаргал:** Баярлалаа. Хөдөө аж ахуйн сайдаас 2, 3 асуулт байна. Улаан буудайн борлуулалт ямар үнэтэй, ямархуу байдлаар борлогдоод байна вэ? Бид ер нь улаан буудайнхаа нөөц бүрдүүлэлт нэлээн гайгүй байгаа учраас ургац энэ жил гайгүй байгаа учраас бас гурилан бүтээгдэхүүн экспортод гаргах тухай асуудал яригдаж байсан. Энэ ер нь ямар шатанд явна вэ? Энийг нэг тодруулаад асуугаадахъя гэж.

Хоёр дахь зүйл энэ ковид ер нь бидэнд нэлээн л их юм харуулаад байгаа юм. Тэгээд одоо бид авч хэрэгжүүлэх арга хэмжээгээ нь дагуулж хийх ёстой л доо. Яалт ч байхгүй. Тэгэхээр Засгийн газраас өнгөрсөн жил тэр 10 их наяд хөтөлбөр гаргаад хөнгөлөлттэй зээл олгочихсон. Тэгэхээр манай хөдөө аж ахуйн салбар тэр тусмаа малчдад зориулсан зээл дээр 27 тэрбум төгрөгийн хүүгийн зөрүүгийн олголтын асуудал танай төсөв дээр байгаад байх шиг байгаа юм. Би энэ материалыг хараад ирэхээр зэрэг.

Тэгэхээр нөгөө газар тариалан, ноолуур энэ тэр гээд энэ чиглэл рүү гарах ёстой зээлүүдийн хүүгийн зөрүүгийн хөрөнгө ер нь ямархуу байдлаар тусч орсон бэ гэдэг нэг асуудал байна.

Хоёр дахь асуудал бид нар нэлээн ярьсан. Ер нь энэ газар тариалангийн салбарт энэ үр үйлдвэрлэж байгаа аж ахуйнууддаа урамшуулал олгох тухай асуудлыг ярьж байсан юм. Энэ одоо 2022 онд яаж хэрэгжихээр, яаж одоо тусав гэдэг нэг ийм асуудал байна.

Дараагийн асуудалд ер нь энэ 10 их наядыг энэ жил үргэлжлүүлье гээд 1 их наяд төгрөгийг ямар ч байсан давын өмнө хэрэгжүүлж явъя гэсэн ийм чиглэл энэ материалууд дотор байгаад байгаа юм. Тэгэхээр эрчимжсэн аж ахуйнхаа хөгжлийг хангах, хүнсний ногооны үйлдвэрлэл, эрхлэгчдээ дэмжих чиглэлээр энэ 10 их наяд дотроос тодорхой чиглэсэн хөрөнгө байна уу, энэ талаар ер нь ямар бодлого чиглэлтэй явж байна вэ гэж энүүнийг нэг тодруулж асуумаар байна.

Жижиг, дунд үйлдвэрлэл эрхлэгчдээ бид дэмждэг ээ. Өмнөх жил 50 тэрбум билүүдээ төгрөг тусгаад зээлийн эргэн төлөлтөөс санхүүжүүлэхээр ярьсан. Энэ жил 32 тэрбум төгрөг би төлөвлөгдсөн юм байна гэж ингэж хараад байгаа. Энэ зээлийн эргэн төлөлтөөс байна уу, ямар нөхцөлтэйгөөр хөрөнгийнх нь эх үүсвэр сууж орсон бэ гэдэг асуудлыг нэг тодруулж асуумаар байна.

Базаад хэлэхээр зэрэг тэр халамжаас хөдөлмөрт шилжих, ажилгүйдэл ядуурлыг бууруулах, жижиг, дунд үйлдвэрлэлийг хөгжүүлэх асуудлыг цогцоор нь нэг зорилт болгож авч үзэж, тэгээд улсын төсвөөсөө ч тэр, энэ 10 их наяд дотроосоо ч тэр яг энэ рүү чиглэсэн тодорхой нэртэй тийм хөрөнгийг бид тавьж өгөх шаардлагатай болчхоод байгаа юм. Ноолуурын борлуулалт, нийлүүлэлтийг хангах чиглэлээр 200 тэрбум гэж ярьдагтай нэгэн адилаар 100 тэрбум гэдэг юм уу, 200 тэрбум гэдэг юм уу ийм төгрөг тавьж өгч байж энэ үр дүнд хүрэхээр байгаад байгаа.

Энүүнийг одоо та бүхэн юу гэж харж байна вэ.

Дараагийн нэг зүйл өнгөрсөн жил бид нар энэ газар тариалангийн үйлдвэрлэл, хүнсний ногоо үйлдвэрлэгчдийг дэмжих чиглэлээр НӨАТ, гаалийн татварыг 25 он хүртэл тэглэхээр яриад НӨАТ-ыг нь тэглэчхээд гаалийг нь тэгж чадаагүй. Гаалий нь тэглэх асуудлыг яагаад ярьсан бэ гэхээр жил жилээр авч үзье гээд ярьцгаачихсан шүү дээ.

Тэгэхээр 2022 оны одоо 1 сарын 1-нээс 1 2023 оны 1 сарын 1-нийг хүртэл гаалийг нь одоо дахин нэг жилээр тэглэх асуудлыг яаж авч үзэхээр та бүхэн маань харж байна вэ гэж. Нэг ийм зүйл.

Байгаль орчны сайдаас асуумаар 2, 3 зүйл байгаа юм. Газрын доройтол цөлжилттэй тэмцэх асуудлыг бид онцгой анхаарах ёстой. Гэхдээ тэрбум модны хүрээнд асуудлаа хаачхаж боломгүй байгаа. Яг нарийндаа энэ газрын доройтол цөлжилттэй тэмцэх асуудал бол ашиглагч яамнуудтайгаа нэлээн хамтарч ажиллах ёстой. Хөдөө аж ахуйн яам хажууд чинь сууж байна. Уул уурхайн яам кабинет дотор чинь байж байгаа. Тэгэхээр энэ улсуудтайгаа яаж хамтарч ажиллах юм бэ?

**Г.Тэмүүлэн:** Минут нэмье Батжаргал гишүүнд.

**Ж.Батжаргал:** Яг нарийндаа зохион байгуулалтын гэдэг юм уу, нэг их учиргүй хөрөнгө мөнгө зарчихгүйгээр авч хэрэгжүүлээд цөлжилтийг нь сааруулчих бололцоо бидэнд байгаад байгаа байхгүй юу.

Бэлчээрийг өнжөөх сэлгээх ч гэдэг юм уу. Тодорхой хэмжээний сайжруулалт хийх ч гэдэг юм уу, энэ уул уурхайн бүс нутгуудад зам харгуйг нь сайжруулах, барих гээд ингээд энэ цөлжилтийг сааруулах чиглэл дээр авахаар юмнууд байгаа юм. Сайд энэ талаар энэ салбаруудтайгаа яаж ажиллаж байна вэ гэдэг нэг асуудал.

Хоёр дахь зүйл. Ерөөсөө цөлжилттэй тэмцэхэд гол анхаарах зүйл бол хур тунадасны хэмжээ байгаад байгаа юм.

Тэгэхээр хур тундасны хэмжээг нэмэгдүүлэх чиглэлээр 2022 онд юу хийх юм бэ хэдүүлээ. Ямар технологи нэвтрүүлэх юм. Өнөө пуужин генераторуудын чинь шаардлагатай тоног төхөөрөмж юмнууд нь бүгд бэлэн байгаа юу? Яаж энэ өмнөх жилүүдээсээ нэмэгдүүлье гэж та бүхэн маань тооцож байна вэ? Өнгөрсөн жилийг харахаар яах аргагүй хур тунадас цаг хугацаандаа ахиухан орж чадах юм бол цөлжилтийг чинь хурдцыг бас тодорхой түвшинд байгалийнх нь жамаар сулруулчих бололцоо бүрддэг юм байна. Энэ рүүгээ бид анхаарах ёстой гэж ингэж бодоод байна. Энэ дээр юу хийх вэ гэж.

Орчны бохирдол, агаарын бохирдлыг бууруулах чиглэлээр бид юм хийгээд яваа гайгүй үр дүнгүүд байгаа. Гэхдээ хүрээг нь тэлэх хэрэгтэй байна. Аймгуудын чинь нөхцөл байдал тийм амаргүй байна. Энэ Таван толгой түлш чинь аймгууд руугаа юм нийлүүлж чадахгүй байна. Юун аймгууд руугаа битгий хэл. Төв аймгийн нутаг дэвсгэр дээр том үйлдвэрээ байгуулчхаад Төв аймгийн нэг жилийн 15 мянган тонн сайжруулсан түлшний хэрэгцээнд ерөөсөө хүний урманд амсуулахгүй байна шүү дээ. Тэгэхээр энүүнийг ер нь яаж шийднэ гэж бодоод байна вэ гэдэг асуудал байна.

Дараагийн нэг асуудал энэ орчны бохирдлын үндэсний хорооны төсөв хэдий хэмжээний хөрөнгө байгаа вэ? Өнөө түүхий нүүрс Улаанбаатар хот руу оруулж ирэхгүй гэдэг нэрийдлийн дор Төв аймгийг нэлээн хүндрүүлчихсэн шүү дээ. Өнөө төмөр замаар орж ирдэг түүхий нүүрсийг нь хаачихсан. Дандаа автоор татаж байгаа.

**Г.Тэмүүлэн:** Асуултад хариулъя. Эхлээд Мэндсайхан сайд, дараа нь Уртнасан сайд.Таван номер.

 **З.Мэндсайхан:** Батжаргал гишүүний асуултад хариулъя. Тэгэхээр улаан буудайн энэ жил тариалалт харьцангуй ер нь одоо бараг бид нар урьдчилсан гүйцэтгэх урьдчилж гаргасан баланстайгаа ер нь мөргөхөөр байна гэсэн тооцоолол байна.

Одоо 500 мянга гаруй тонн гараад явж байна. Үр тариа. Тэгэхээр яалт ч үгүй нөгөө нийлүүлэлт талдаа бол илүүдэл үүсэж байгаа.

Тэгээд энэ дээр өнөөдөр жишээлбэл Засгийн газар нэг шийдвэр гаргасан. Юу вэ гэхээр зэрэг Ерөнхий сайдаас яаралтай богино хугацаанд шийдвэрлэж судалж шийдвэрлэж ир гэдэг чиглэл өгсөн байгаа. 100-150 мянган тонн хүнсний улаан буудай гурилын үйлдвэрлэлд стандартын шаардлага хангасан будааг засгийн газар тодорхой эх үүсвэр гаргаж шийдвэрлэе гэсэн ийм шийдвэрийг гаргаж байсан. Ер нь зүгээр булаан буудай нь бол гурилын үйлдвэрүүдэд тонн нь 650 мянгаас эхэлж байгаа. Бид нар хөдөө аж ахуйн дэмжих сан дээр тонн нь 750 мянган. Өмнө авсан урамшуулал болон өр зээлдээ төлөх тохиолдолд бол 800 мянга гээд тэрнээс доошоо шатлалаар нь одоо зэрэг дээр нь буруулаад ийм үнэ тогтоогоод явж байгаа.

Ер нь бол үнэ ханш бол ер нь нэлээн бага тогтож байгаа. Энэ жилийн хувьд бол. Гурилын үйлдвэрүүдийн нөөцтэй ч холбоотой байна. Энэ жилийн өмнө бас үр тарианы чанартай ч холбоотой бас худалдан авалт төдийлөн сайн биш байна. Ирэх онд хөдөө аж ахуйн зээл дээр 27 орчим тэрбум төгрөг 27 тэрбум төгрөг суусан байгаа. Тэгэхээр энэ жилийн гүйцэтгэлээр 328.2 тэрбум төгрөг хөдөө аж ахуйн дэмжих зээлд гарсан байгаа.

Тэгэхээр энэ жилдээ 2021 онд багтаад бид нар 15 тэрбумыг нь өгчхөж байгаа юм. Ирэх оны 27 тэрбум гэдэг чинь 500-гаас тооцоод Сангийн яамныхантай бид нар нөгөө банкнуудаар авсан зээлийн гүйцэтгэл хугацаатай нь тохироод нарийвчилж гаргаж ирсэн тоо. Энэ дээр бол хөдөө аж ахуйн зээл бүхлээрээ ороод явж байгаа. Салбарын одоо ноос ноолуур, арьс шир, малчны зээл эд нарын хүү.

Үрийн бодлого дээр бид нар 3 орчим тэрбум төгрөгийг энэ жил төсөвлөсөн байгаа. Үрийн шинэчлэлийг үргэлжлүүлж хийе ээ. Тэгэхдээ гол нь хүнсний ногоон дээрээ илүү түлхүү анхааръя гэдэг. Энэ бодлогоо үргэлжлүүлье. Мөн тэр хүрээлэнтэй хамтраад үр тарианы элит үр гаргах чиглэл дээр тодорхой төсөв тавиад энэ 3 тэрбумдаа багтаагаад явъя гэсэн иймэрхүү төлөвлөгөөтэй байна.

Хүнсний ногоо болон ер нь энэ хөдөө аж ахуйн зээл дээр уламжлалт энэ тариалангийн зээл, ноос ноолуурын зээлийг бол одоо ирэх онд үргэлжлүүлээд явна гэсэн ийм бодлоготой байгаа.

Жижиг, дунд дээр бол энэ жил 50 тэрбум төгрөг тавьсан байгаа. Энэ нь бол эргэн төлөлтөөс санхүүжүүлнэ. Мөн түүнчлэн одоо байгаль орчныг хамгаалах хоёр үе шаттай зээлийн эргэн төлөлттэй. Мөн одоо Жайкагийн төсөл хоёр дээр нийтдээ 29.4 тэрбум төгрөгийн эх үүсвэр байгаа. Тэгээд нийтдээ 79 тэрбум төгрөгийг бид нар ирэх онд жижиг, дунд үйлдвэрлэлүүдэд зориулж гаргана гэсэн ийм тооцоолол байгаа.

Гэхдээ энэ 50 тэрбум төгрөг гэдэг чинь бол нөгөө зээлийн эргэн төлөлтөөс орж ирнэ гэж тооцож байгаа. Яг бодитой байгаа эх үүсвэр бол энэ хоёр төслийн санхүүжилт дээр бол 29 тэрбум төгрөг байна.

Тэр хөдөө аж ахуйн тоног төхөөрөмжийн гааль, НӨАТ. Ер нь бол зүгээр яах вэ өнгөрсөн жилийн гаалийн татвараас чөлөөлсөнтэй холбоотойгоор энэ жил газар тариалангийн салбарт бол нэлээн их тоног төхөөрөмжийн шинэчлэл явагдсан. 50 орчим компани орж ирсэн байна лээ. Би тоог нь буруу санаагүй байх. 18 орчим тэрбум төгрөгийн татварын хөнгөлөлт авсан байна.

Гэхдээ цаашдаа бид нар бол одоо энэ татварын бодлогоор дэмжихээсээ илүү урт хугацааны тогтвортой үйлдвэрлэл талаа дэмжье ээ. Газар тариалангийн зээлээ тогтвортой болгоё, экспортыг нь нэмж өгье тэгэхгүй энэ гааль, татварын зээл эцсийн хэрэглэгчдэдээ бол бас төдийлөн энэ өнгөрсөн жилийн бид нарын гаалийн татвар болон НӨАТ-ын татвар.

**Г.Тэмүүлэн:** Уртнасан сайд. Цөлжилт, түлш, үндэсний хороо.

**Н.Уртнасан:** Батжаргал гишүүний асуултад хариулъя. Бид бол цөлжилтийг бууруулах үндсэн бодлогоо нэг тэрбум мод тарих энэ 10 жилийн төлөвлөгөө бол энэ цөлжилтийг бууруулахтай холбоотой үндсэн ажлын нэг бүрэлдэхүүн хэсэг гэж ингэж ойлгож, бодлого, үйл ажиллагаагаа чиглүүлж байгаа. Өнгөрсөн жилүүдэд хэрэгжиж ирсэн Засгийн газрын үйл ажиллагааны хөтөлбөрт тусгагдсан уламжлалт ажлууд бол хийгддэгээрээ хийгдээд тодорхой төслүүд тавигдаад хийгдээд явж байгаа.

2020-2021 онд бол бид нар 185 га-д ойн зурвас байгуулах, мөн одоо бэлчээрийн ургамлыг тарималжуулах элсний нүүдлийг хамгаалах энэ саармагжуулах хаалтыг хийх ажлыг бол жил болгон тодорхой төсвүүдийг тавиад хийгээд явж байгаа.

Нөгөө талаас энэ ширгэж байгаа булаг шандыг хамгаалахтай холбоотой жижиг төслүүдийг уур амьсгалын сангаас тодорхой хэмжээнд санхүүжүүлж тухайн орон нутгаас ирсэн, нэн шаардлагатай булаг шанд, усны эхийг хамгаалах төслүүдийг өмнө нь санхүүжүүлж жилдээ 20-30 төслийг шалгаруулж орон нутгуудад бас энэ усны эхийг хамгаалах ажлуудыг давхар хийж байгаа.

Ер нь бол орчны бохирдлыг цөлжилттэй холбоотой асуудал дээр төсөв тодорхой хэмжээгээр ойжуулалтын хөтөлбөр өнгөрсөн жил гэхэд 3.6 орчим тэрбум тодотголтойгоо ийм дүнтэй байсан бол 2022 онд бид нар энэ тоог 12.1 тэрбум болгож өсгөсөн байгаа. 2021 онд бидний хийсэн гол ажил юу вэ гэвэл ойжуулалтын нормативыг шинэчилж батлуулж чадсан байгаа юм. 2013 оны тооцоо судалгаагаар 2013 оны тарьц суулгацын үнээр бид нар төсвөө гаргадаг байсан бол яг 2021 оны зөв тооцоолуураар төсөв гаргах ойжуулалтын норматив хийсэн.

Ингэснээрээ нийт зардлыг бид нар 2-5 дахин өсгөж одоо нормативын зүйл төрлийг нь бас нэмж чадсан. Одоо энэ бол манай энэ салбарынхны 2021 онд хийсэн гол ажил байгаа. Яах аргагүй шахмал түлшний хэрэглээтэй холбоотой асуудал бас орон нутгууд дээр гарч байгаа. Орчны бохирдлыг бууруулах үндэсний хороо ямар бодлого баримталж байна вэ гэвэл 10 мянгаас дээш өрх бүхий агаарын чанарын бүс гэж тогтоосон аймгууд дээр 3 аймгийн дунд нэг шахмал түлшний үйлдвэр барих энэ тооцооллуудыг бас гаргаж ажиллаж байна.

Өнөөдрийн байдлаар Өвөрхангай аймгийн одоо Баянтээгийн уурхай дээр Орчны бохирдлыг бууруулах үндэсний хорооноос 500 сая төгрөгийн дэмжлэг үзүүлээд анх суурилсан тэр шахмал түлшний үйлдвэрийг дараа дараагийн одоо шахмал түлшний үйлдвэр барих, энэ загвар болгох тал дээр бас нэлээд анхааралтай ажлуудыг хийж байна.

Зориудаар хур тунадас оруулах энэ зардал өнгөрсөн оныхоос бол 2022 онд бол тодорхой хэмжээгээр нэмэгдэж байгаа. Ер нь бид нар хур тунадастай жилүүдэд 1.1 тэрбум төгрөгөөр төсөвлөөд явдаг 670 орчим одоо пуужингийн төсөв тавьдаг байсан бол 2022 онд бид нар энэ уур амьсгалын өөрчлөлт мөн цөлжилтийн энэ хуурайшилтаас шалтгаалаад пуужингийн тоог бол 2000 болгож ингэж нэмэгдүүлж төсөвт тусгаж оруулсан байгаа.

Цаашдаа бид нар энэ цөлжилтөөс бууруулах, зориудаар хур тунадас оруулах энэ пуужингийн тоог орон нутгуудынхаа байгаль орчны газруудыг хангах тал дээр бол төсвийг жил тутам бас тогтмол тодорхой процент дээр өсгөж явах шаардлагатай гэсэн ийм бодлогыг салбар яам баримталж байгаа.

Бүтцийг салбар дундын зохицуулалт дээр нэмээд хэлэхэд өнгөрсөн Засгийн газрын хуралдаанаар одоо таны асуусан энэ бусад салбар, хөдөө аж ахуйн яам болон уул уурхайн яам, мөн байгаль орчны яам зэрэг энэ салбар дундын зохицуулалтыг хангаж ажиллах чиглэлээр уур амьсгалын өөрчлөлт, Цөлжилтийг бууруулах үндэсний хороог бид байгуулж Засгийн газрын тогтоолоор байгуулж, Ерөнхий сайд Үндэсний хорооны тэргүүнээр ажиллаж мөн одоо Байгаль орчны сайд, Ерөнхийлөгчийн тамгын газрын дарга.

**Г.Тэмүүлэн:** Батжаргал гишүүн тодруулъя.

**Ж.Батжаргал:** Тийм газар тариалангийн салбар дээр үр үржүүлгийн чиглэлээр ажиллаж байгаа аж ахуйнуудаа дэмжихгүй бол бид хэдийн үндсэн тариалалт стандартынхаа дагуу явахад төвөгтэй байгаад байгаа юм л даа.

Тийм учраас тэр үрийн аж ахуй нарт урамшуулал өгдөг баймаар байна. Тэгэхгүй зөвхөн хүнсний улаан буудай даа буюу энэ гурилын үйлдвэрт тушаасан буудайндаа урамшуулал өгчхөөд байгаа байхгүй юу бид хэд чинь. Тэгэхээр энүүнийг одоо та онцгой анхааралдаа авч л, энэ төсөв батлагдахаас өмнө л энэ асуудлаа нэг цэгцэлж авбал би энэ газар тариалангийн салбарт чинь нэлээн ахиц үр дүн гарна л гэж л хараад байгаа юм. Энийг нэг бодоодхооч гэж.

Уртнасан сайдад хоёр зүйл байгаад байгаа юм. Нэг нь тэр Төв аймгийн тэр орон нутгийн өмчтэй дулааны үйлдвэрт олгодог тэр нөгөө алдагдлын зөрүү өгдөг нэг юмаа л одоо шийдэж өгөхгүй бол болохгүй байна. Орчны бохирдлын үндэсний хорооноос. Наадах чинь бид Багануур-Шивээ овоогоос шууд автоор тээвэр.

**Г.Тэмүүлэн:** Нэмээд тодруулъя Батжаргал гишүүн.

**Ж.Батжаргал:**  2022-2023 оны халаалтын улирлынх нь зөрүү буюу тэр 800 сая төгрөгийн асуудлыг шийдэж өгөх талаар танайх нэг анхааралдаа аваадхаач ээ гэдэг нэг ийм зүйл байгаад байна. Энүүнийг та нэг шийдээдхээч. Цөлжилттэй тэмцэх чиглэлээр энэ орон нутгууд руугаа чиглүүлж энэ Уул уурхай, хүнд үйлдвэрийн яам, Хөдөө аж ахуйн яамтайгаа хамтарч нэлээн томоохон арга хэмжээ авч байж бид бүхэн энэ цөлжилтийн хурдцыг сааруулах, цөлжилтийг бууруулах чиглэл дээр тодорхой үр дүнгүүд гарах ёстой. Энүүнийг онцгой анхаарч одоо 2022 оныхоо төсвийн сайдын өөрийнхөө эрх хэмжээний хүрээнд зохицуулалт юмнуудаа хийж ажиллаж байж л бид энэ том зорилтыг хангана шүү гэдгийг хэлмээр байна.

Баярлалаа.

**Г.Тэмүүлэн:** Үг хэллээ гэж ойлголоо. Батжаргал гишүүн. Аан 800 сая. Уртнасан сайд. 4 номерын микрофон.

**Н.Уртнасан:** Батжаргал гишүүний найман зуун саяын санхүүжилттэй холбоотой асуудал дээр үндсэнд нь олгоод дуусаж байгаа 760 саяын гүйцэтгэлтэй байгаа. Тийм одоо 40 саяын үлдэгдэлтэй байгаа.

2020-2021 оны төсөв. 2021-2022 он дээр бол том төсвөө батлуулж байгаад төсвийн задаргааг хийж аймгууд дээрээ гаргана гэж ингэж бодож байгаа юм.

Тооцоолуураа ирүүлээгүй байгаа. Яг адилхан 800 саяар орж ирэх үү үгүй юу гэдэг дээр орон нутаг өөрөө үндсэн тооцооллоороо гаргаж өгөх ёстой шүү дээ. Тэгэхээр бид нар яах вэ Орчны бохирдлыг бууруулах үндэсний хорооныхоо том төсвөө батлуулж авна. Дараа нь задаргаан, дээр нь аймгуудаас ирж байгаа саналуудыг үндэслээд тооцоо судалгааг нь харж байгаад тодорхой төсвүүд тавигдана.

**Г.Тэмүүлэн:** Бейсен гишүүн асуулт асууя.

**Б.Бейсен:** Энэ Байгаль орчин, аялал жуулчлалын сайдаас асууя. Энэ Таван богдын аялал жуулчлалын бүс нутаг, замын асуудал гээд Засгийн газрын мөрийн хөтөлбөрт байгаа. Энэ нь яагаад ороогүй юм бол, нэгдүгээрт.

Хоёрдугаарт энэ төсвийн төсөл дээр тоног төхөөрөмж авахад 5.2 тэрбум тавиулсан байна шүү дээ. Чухам одоо ямар тоног төхөөрөмж тавих гэж байгаа юм бэ? Нөгөө талаар хог хаягдлыг шатаах зориулалтын дунд оврын зуух гэж байна. Энэ мөн адилхан 2.2 тэрбум тавиулсан байна. Тав, зургаан сумынх. Энэ ямар үнэтэй зуух юм. Одоо ямар зориулалтын юм арай ийм өндөр үнэтэй баймааргүй юм.

Нөгөө талаа зураг төсөв гэхэд 1 тэрбум 600 саяыг тавиулсан байна. Зөвхөн одоо энэ зураг төсөв дээр чинь одоо зарим газарт нь 500, 400 саяар ингээд тэрбум 600 сая тавьсан байна. Энэ арай үнэ үнэ ихтэй байна. Төсөв одоо ингээд үрэн таран хийгээд байж болох уу. Энэ асуудал дээр та одоо юу гэж бодож байна? Нөгөө талаар энэ ангийн бүсээс угалз, янгирын тэхэд энэ жил хэчнээн зөвшөөрөл олгосон юм. Хэчнээнийг төсөв хэчнээн орсон юм? Орон нутагт бас нь энийг бол нэг бүрчлэн хэлж өгөөч.

Дараагийн асуудал. Энэ тусгай хамгаалалттай газрын захиргааны асуудал байгаа. Дэвэлийн арал гээд Баян өлгий аймгийн хоёр талаараа Ховд голоор хүрээлэгдсэн ийм газар нутаг байгаа. Гэтэл энийг чинь одоо Ачит нуурын сав газарт өгчихсөн.

Аймгууд дээр чинь одоо тусгай хамгаалалттай газрын захиргаа, аялал жуулчлалын газрын захиргаа нь байсан мөртөө ингээд дахиад нэг захиргаа үүсгээд илүү зардал гаргаж болох уу? Энэ асуудлаар асууя.

 Жишээлбэл одоо ингээд 2018 онд Байгаль орчин, аялал жуулчлалын сайдын А/150 тушаал гараад Хөх сэрхийн нурууны улсын тусгай хамгаалалттай газрын хамгаалалтын захиргаа бүтэц орон тоог төсвийг Хар ус нуур орчмын улсын тусгай хамгаалалттай газрын хамгаалалтын захиргаанд шилжүүлсэн. Гэтэл одоог хүртэл ажиллаж байгаа юм. Төсвөө бариад одоо яамны сайдын тушаалыг биелүүлэх ийм асуудлууд байгаа. Ажилчдаа бас дур мэдэн халдаг ийм асуудал байгаа юм. Энийг яагаад та шийдэхгүй байна? Энэ тал дээр хариулаач.

Хүнс, хөдөө аж ахуйн сайдаас асуух асуулт байна. Энэ хүнсний аюулгүй байдалтай холбоотой хүнсний ногоог эх орны одоо хөрсөнд ургасан ногоо тариалах асуудал дээр төсөв дээр тааруухан тусгасан байна. Энэ тал дээр яаж анхаарах вэ цаашдаа.

Жижиг дунд үйлдвэрийн төсөл дээр хамааруулчихад байна уу? Энэ талаар нэг тодорхой тайлбар авъя. Нөгөө талаар энэ Ачит нуурын сав газрыг түшиглэсэн хадлан тэжээлийн үйлдвэр байгуулах гээд ноднин бид бас саналаа хэлсэн. Энэ тал дээр яагаад төсөв хөтөлбөр хэрэгжүүлэхгүй байна вэ энэ чинь одоо баруун таван аймгийг Ногоон нуур, Ачит нуураас Баянхонгор, Говь-Алтай наад талын одоо зуд болсон аймгууд тэндээс жилийн жилд зөөдөг шүү дээ. Энэ дээр нэг та нэг төсөв хөтөлбөр хэрэгжүүлэх боломж байна уу? Ер нь цаашдаа яах талаар асууя.

**Г.Тэмүүлэн:** Уртнасан сайд, дараа нь Мэндсайхан сайд.

**Н.Уртнасан:** 5.2 тэрбумын задаргаа. Бейсен гишүүний асуултад хариулъя. 5.2 тэрбум бол яг бүхлээрээ тавигдсан төсөв биш юм. Энэ Дундговь аймагт Ижий говь төсөл гээд Дундговь аймгаас сонгогдсон Улсын Их Хурлын гишүүдийн саналаар Сангийн яамнаас тусгасан ийм саналууд байгаа.

Агаарын чанарын хяналт шинжилгээний 24 цэгийн одоо тоног төхөөрөмж 800 сая төгрөг тавьсан. Түрүүн энэ 800 сая төгрөг ямар агуулгатай төсөв болохыг Саранчимэг гишүүн тодорхой тайлбарлаж хэлсэн. Манайхтай бас ижил тайлбартай байгаа. Байгаль орчин, аялал жуулчлалын салбарын тоног төхөөрөмж улсын хэмжээнд гээд. Ер нь бид нар сая энэ хагас жилийн байдлаар бүх аймаг сумдад байгаа тусгай хамгаалалттай газар, сав газрууд мөн ус цаг уурын газруудынхаа энэ тоног төхөөрөмжийн хүчин чадлын судалгааг хийж дууссан юм. Тэгэхээр үнэхээр одоо манай ус цаг уурын газрууд, мөн тусгай хамгаалалттай байгаль хамгаалагч нарт одоо энэ тоног төхөөрөмжийн хангалт хийгдээгүй нэлээд удсан байна. Үнэндээ одоо байгаль хамгаалагчид гар чийдэн байхгүй, Одоо наад захын одоо хэрэглэл, тоног төхөөрөмж, компьютер техник хэрэгсэл бол бүр дараагийн асуудал болсон. Ийм хэмжээнд одоо хөдөө орон нутагт ажиллаж байгаа байгаль хамгаалагчид маань хүнд нөхцөлд ажиллаж байгаа учраас бид нар энэ тоног төхөөрөмжийн зардлыг ингэж тусгасан байгаа.

Хог хаягдал зөөвөрлөх тоног төхөөрөмж энэ Завхан аймагт ажиллах үеэр бас Завхан аймаг бол энэ Отгон суман дээр жилийн дөрвөн улиралд одоо жуулчдын тоо тасардаггүй хамгийн их одоо хөлд өртдөг. Дээр нь энэ хог хаягдлыг зайлуулахтай холбоотой төсөв зардлыг орон нутгийн төсөвт шийдвэрлэхэд хүндрэлтэй байдаг зэрэг шалтгаанаар яаманд бас тодорхой хүсэлт ирүүлснийг бид бол ингэж шийдсэн байгаа. Хог хаягдах шатаах энэ техник эдийн засгийн үндэслэлийг нь боловсруулж байж. Энэ бол 2.2-оороо төсөвлөгдсөн. 2022 онд энэ 2.2-оороо биш 800 саяар энэ том байгууламжийг барих ажлын эхлэл гэж ингэж ойлгож болно.

Ийм задаргаагаар бол 5.2 гэдэг тоо гарсан юм. Яг нийт олголтыг нь авч үзвэл 3.8 тэрбум байгаа. Таванбогд орчмын энэ аялал жуулчлалыг хөгжүүлэхтэй холбоотой замын одоо санхүүжилтийн асуудал бол Зам, тээврийн хөгжлийн яамны одоо санхүүжилтийн бүтцэд орж байгаа учраас би энэ асуултад тодорхой бодит хариулт өгч мэдэхгүй байна. Ямар ч байсан одоо Аялал жуулчлалын чиглэлийн бүсүүдийг хөрөнгө оруулалтын одоо зам барих бүтэц дээр одоо 3 дугаар зэргийн хэмжээнд бол аялал жуулчлалын замыг барьж байгуулна гэсэн Засгийн газрын үйл ажиллагааны чиглэл байдаг юм.

Ангийн бүсээс бид нар ямар хэмжээний ан агнуур ирэв гэдэг дээр 2021 онд бол 2021 оны агнуурын бүс дээр үндсэн тооцоо, тооцоо судалгаа нь бол энэ агнуурын улирал дуусах буюу 11 сарын 25-наас орон нутгуудаас одоо үндсэн тоонууд ирдэг юм. Ер нь бол 28 бүстэй. Тийм Баян-Өлгий аймагт бол одоо агнуурын тэр 28 бүстэй. Тэгээд үндсэн тооцооллуудыг бид нар 11 сарын 25-наас хойш авч нэгтгэдэг ийм тооцоотой байгаа. Олголтыг бид ярихад бол зарим ховор ангийн зөвшөөрлүүдийг нийтэд зарлах, ийм тооцооллуудыг танд бичгээр бол албан ёсоор ямар ямар бүс дээр ямар хэмжээний аргал угалз тэгэх одоо бусад амьтдын зөвшөөрлийг олгосон бэ гэдгийг бичгийн хэлбэрээр өгч болно.

Тусгай хамгаалалттай газар нутгийн захиргаадын тухай хамгийн сүүлийн асуулт байсан. Ер нь бол тусгай хамгаалалттай газар нутгийн менежментийг бид хэрэгжүүлэхдээ тухайн аймагт нь зориулж тэр аймгийн бүтэц дээр нь анхаарах хэлбэрээр одоо өөрөөр хэлбэл тухайн аймаг тэр тусгай хамгаалалттай газар нутгийг хариуцах одоо агуулгаар бид энэ менежментийн төлөвлөгөөг боловсруулах.

**Г.Тэмүүлэн:** Мэндсайхан сайд.

**З.Мэндсайхан:** Бейсен гишүүдийн асуултад хариулъя. Тэгэхээр хүнсний ногоо тариалалтыг нэмэгдүүлэх чиглэл дээр түрүүн би хэлсэн. Улсын төсөв дээр 2.9 тэрбум төгрөг төлөвлөсөн байгаа. Энэ бол хүнсний ногооны үрээр дэмжлэг болгож ногоочдоо дэмжинэ гэсэн энэ хүрээнд тавигдсан төсөв байгаа. Ер нь бол тэжээлийн үйлдвэр бол цаг уурын эрсдэлтэй үед мал аж ахуйн салбарт бол хамгийн чухал асуудал гэвэл тэжээл. Гэхдээ энэ жилийн төсөв дээр бол Баян-Өлгий болон бусад аймгууд дээр тэжээлийн үйлдвэрийн талаар бол төсөв тавигдаагүй. Энэ чиглэлийн үйлдвэрлэлийг бид нар Дэлхийн банкны хөнгөлөлттэй зээл болон Азийн хөгжлийн банкнаас манай дээр хэрэгжиж байгаа цаг уурын эрсдэл тэсвэртэй мал аж ахуйн төслийн хүрээнд шийдвэрлэе гэсэн ийм төлөвлөгөөтэй явж байгаа. Энэ дээр бол баруун бүс болон Ховд, Булган, Төв аймаг гэсэн энэ гурван бүс дээрээ 3 хувь тэжээлийн үйлдвэр барья гэсэн ийм төлөвлөгөөтэй байгаа.

Баярлалаа. Нэмээд хэлэхэд тэр ЖДҮ дээр гарах энэ жил ирэх онд гаргахаар гарсан зээлийн хүрээнд аж ахуйн нэгж, иргэд тэжээлийн үйлдвэрийн төслөө хийгээд энэ зээлд одоо шалгалтад оролцоод явах боломж нь байгаа.

**Г.Тэмүүлэн:** Бейсен гишүүн тодруулъя.

**Б.Бейсен:**  Энэ зураг төсөв дээр түрүүн хэлсэн тэрбум 600 сая, одоо 500 саяын зураг төсөв гэж юу байх вэ дээ. Эхлээд л 150, 200 сая л байна биз. Арай 500 саяын төсөв гэж одоо арай ч дээ энэ чинь. Одоо энэ талаар одоо та тодорхой хариулна уу? Нөгөө талаар тэр Хөх сэрхийн нурууны тусгай хамгаалалтын газрын захиргаа сайдын тушаалаар А/105 тушаалаар одоо Ховдын Хар ус нуурын юунд шилжүүлчихсэн байгаа орчмын Тусгай хамгаалалтын газрын захиргаанд. Тэгтэл одоо хүртэл төсөв хуулиар ажиллачхаад. Тэгээд яамны сайдын тушаал одоо хэрэгжихгүй юм уу, хууль тогтоомж биелүүлдэггүй юм уу? Төсвийг нь яаж шийдэж байна? Эд нарыг хуучнаар авч байгаа юм уу, аль эсвэл тэр хамгаалалтын захиргаатай төсөв нь Хар ус нуурын захиргаанд байгаа юм уу? Тэд нар тусгай.

**Г.Тэмүүлэн:** Ажлын хэсэг Уртнасан сайд.

**Н.Уртнасан:** Бейсен гишүүн хамгаалалтын захиргааны төсөвтэй холбоотой яаман дээр байхгүй ийм мэдээлэл хэлээд байх шиг байна. Тийм учраас би яг асуудал хариуцсан Энхмөнх даргаар товч тайлбарлуулчихъя. Энэ дээр бол яг таны хэлж байгаа агуулгаар төсөв дээр ямар нэг зохицуулалт хийгдээгүй байгаа.

Ер нь би түрүүн хэлж байгаад нөгөө юу тасалчихсан учраас. Тусгай хамгаалалттай газар нутгийн захиргаадыг байгуулахдаа тухайн аймаг нь одоо тэр тусгай хамгаалалттай газар нутгийг хамаарна гэдэг агуулгаар тусгай хамгаалалттай газар нутгийг байгуулах ийм жишиг бол байхгүй.

Хоёр аймгийн дунд байгаа газар нутгийг хамаарсан. Өөрөөр хэлбэл тухайн тусгай хамгаалалттай газар ямар ямар аймгуудыг дамжин өнгөрч байгаа гэдгээс хамаарч бид нар аль нэг цэг дээр тусгай хамгаалалттай газар нутгийн захиргаадыг байгуулдаг юм. Зардалтай холбоотой асуудал дээр бид нар саяын таны ярьсан агуулга дээр бол ийм ойлголт бол байхгүй.

Тийм учраас Энхмөнх дарга энэ асуултад тодорхой хариулт өгнө өө.

**Г.Тэмүүлэн:** Ажлын хэсэг 2 номер.

**Г.Энхмөнх:** Бүгдэд нь оройн мэнд хүргэе ээ. Бейсен гишүүний асуултад тодруулга өгье. Хөх сэрхийн нурууны улсын тусгай хамгаалалттай газрын хамгаалалтын захиргаа гэж байдаг. Энэ захиргаа маань үндсэндээ өмнө нь Хөх эрхийн нурууны дархан цаазат газар, Чихэртэйн байгалийн цогцолборт газар гэсэн үндсэн хоёр каластрыг хариуцаад хамгаалаад явдаг байсан. Энэ хамгаалаад явдаг хамгааллын менежментийн хууль, хамгааллын асуудлыг илүү сайжруулах хүрээнд түрүүнд бас сайд дурдлаа. Энэ хүрээнд Хөх сэрхийн нурууны дархан цаазат газрын хамгааллын асуудлыг Хар ус нуурын байгалийн цогцолборт газрын хамгаалалтын захиргаанд шилжүүлсэн байдаг. Энэ хүрээндээ тодорхой орон тоо болоод төсвийн асуудал нь бол төсвийн хүрээндээ шилжсэн захиргаа руугаа шилжээд явсан байгаа.

Түүнээс бол юу гэдэг юм төсөв нь шилжсэн ч гэсэн одоо хамгааллын асуудал нь бол Хөх өрөхийн нурууны байгалийн дархан цаазат газрын хамгаалалтын захиргаан дээрээ байгаа ийм асуудал бол байхгүй байгаа.

**Г.Тэмүүлэн:** Бейсен гишүүн хариулт хангалгүй гэж үзвэл нэг минут тодруулна. Тодруулах уу?

**Б.Бейсен:** Энэ дээр ийм байна л даа. Аймагт тусгай хамгаалалт байгалийн тусгай хамгаалалтын газар байгаа. Байгаль орчин, аялал жуулчлалын газар байгаа. Дахиад тусгай хамгаалалттай газрын захиргаа гээд дахиад байгуулаад байгаа юм уу. Тэрийг нэг тайлбарлаж хэлж өгөөч?

**Г.Тэмүүлэн:** 4 номер Уртнасан сайд.

**Н.Уртнасан:** Аймгийн байгаль орчны газар бол хэвтээ бүтэцтэй. Байгаль орчин, аялал жуулчлалын одоо яг яамныхаа харьяа биш босоо биш ийм бүтэцтэй. Байгаль орчны газрыг 2015 онд хэвтээ бүтэцтэй болгосон. Яг аймаг дээр тусгай хамгаалалттай газар нутгийн захиргаа юм уу алба, хэлтэс гэж байхгүй. Саяын миний хэлсэн тусгай хамгаалалттай газар нутгийнхаа бүсчлэлийг бид нар одоо Их Хурлаар оруулаад тогтоол гаргаад хилийн цэсийг нь тогтоогоод хэдэн аймаг дамжиж байна, тухайн аймагт байгаа юу гэдгээс нь хамаараад ялангуяа бид нар энэ газар нутгийн бүсчлэлийн хэмжээнд аль аймагт нь хэдэн хувь газар, талбай оногдож байна вэ гэдгээс хамаарч тэнд хамгаалалтын захиргаа байгуулаад тэгээд нэг байгаль хамгаалагч, жишээлбэл говийн бүсэд 50 мянган километр газрыг ч гэдэг юм уу ингээд тодорхой нормативийг нь зааж өгөөд энүүгээр нь орон тоог нь батлаад Тусгай хамгаалалттай газар нутгийн захиргаадыг байгуулдаг байгаа.

Таны ойлгож байгаа шиг нөгөө байгаль орчны газар гэж.

**Г.Тэмүүлэн:** Дахиад тодруулъя сүүлийнх.

**Б.Бейсен:** Жишээлбэл Баян-Өлгий аймгийн газар нутгийн 30 хувь нь тусгай хамгаалалтын юунд орчихсон байгаа юм та мэдэж байгаа. Ховд голын 80 хувь нь Баян-Өлгий аймагт байдаг. 20 хувь нь Ховд аймгийн нутагт байдаг. Гэтэл захиргаа нь Ховдод байдаг. Сая нөгөө Дэвэлийн арал одоо бас тийм байдаг. Ачит нуурын сав газар хариулсан. Түрүүн та бол газар дээр нь шалгаад асуудлыг нь шийдье гээд ярьсан. Одоо хүртэл хариу байхгүй байна. Энэ талын асуудлыг одоо яаж шийдэж байна? Газар нутгийн одоо 30 хувь нь тусгай хамгаалалтын газарт орчихсон байгаа шүү дээ.

**Г.Тэмүүлэн:** Ажлын хэсэг Уртнасан сайд. 2 номер.

**Г.Энхмөнх:** Би тодруулга, хариулт өгье. Үндсэндээ улсын тусгай хамгаалалттай газар нутгууд маань нэг аймаг, олон сумыг хамарсан гээд том хэмжээгээрээ байдаг. Хөх сэрхийн нурууны хувьд бол Ховд аймаг хийгээд Баян-Өлгий аймгийг дамнан оршдог ийм дархан цаазат газар байгаа. Тэгэхлээр түрүүнд бас хэлсэн хамгааллын асуудлыг хамгааллын алслал, хамгааллын менежмент хамгааллыг сайжруулах зорилгоор тодорхой хуваарилалтуудыг хийгээд ингээд хариуцан хамгаалсан хамгаалалтын захиргааг сольсон ийм асуудал байгаа. Энэ дээр бол яг өмнө нь Улсын Их Хурлын гишүүн болоод Баян-Өлгий аймгийн Засаг даргаас нь тодруулга ирж байсан. Энэ асуудал дээр бол одоо өмнөх хариуцаж байсан захиргаа болоод сүүлд шилжүүлсэн захиргаанд зөрчлийн хувьд бол илүү байна. Илүү их зөрчил гарч байна. Шинэ хамгаалж байгаа захиргаа нь бол энэ хамгааллын ажлаа.

**Г.Тэмүүлэн:** Мөнхцэцэг гишүүн.

**Г.Мөнхцэцэг:** Та бүхний оройн мэнд хүргэе ээ. Ерөнхийдөө сая энэ одоо салбаруудын төсөвтэй холбоотой зүйлүүдийг бол түрүүн чуулган дээр бараг асуугаад хариултуудаа бараг авчихсан. Тэгээд зарим нэг зүйлийг товчхон бөгөөд тодорхой нэмээд нэг ийм хариулт авчихдаг юм уу гэж ингэж бодож байна. Тэгээд ер нь бол яах вэ бас хүн хэрээрээ тэмээ тэнгэрээ л гэдэг. Тэгээд өнөөдрийн цаг үеийн байдал ч одоо хүнд байна. Харьцангуй 2022 оны төсөв бол бас чадлынхаа хэрээр ингээд боогдоод ороод ирсэн. Манай улсын хувьд бол одоо яалт ч үгүй энэ хоёр салбар бол хөдөө аж ахуйн салбар, байгаль орчны салбар бол одоо бас яалт ч үгүй онцлог салбар учраас бол ихэнх төсөв маань бас энэ цаг үеийнхээ шаардлагыг дагаад дээшээгээ зарцуулагдаад ингээд явдаг л даа. Тэгээд би Дундговь аймгийн тэр агаарын чанарын станц байгуулах тал дээр зарим нэг гишүүд бас санаа сэтгэл зовж байгаад би бас талархаж байна.

Тэгээд энэ одоо тойргоос сонгогдсон гишүүнийхээ хувиар манай Батболд гишүүн бид хоёр бол бас нэлээн их анхаарч энэ ажлуудыг бас түлхүү явуулах тал дээр ингээд бас анхаарлаа хандуулж явж ирсэн. Тэгээд яах вэ гурван удаагийн тендерт зарлагдаад цуцлагдсан ийм байдал бол үүсчихсэн байж байгаа. Тэгээд малчид юу хүсээд байдаг юм бэ гэхээр ер нь бол энэ цаг агаарын мэдээ мэдээллийг бол одоо шуурхай хүргэдэг энийгээ дагаж одоо бас одоо бид нар нүүдэл суудлаа бас зохицуулж байх ийм нэн шаардлагатай байгаад байгаа учраас энэ тал дээр одоо илүү их анхаарч өгөөч ээ л гэдгийг энэ тойргоос сонгогдсон гишүүддээ тавиад байдаг юм л даа.

Тэгээд одоо өнгөрсөн хугацаанд ч гэсэн одоо энэ Дундговьд болсон энэ байгалийн гамшигт үзэгдлүүд одоо бас энэ цаг агаарын мэдээлэл муутай байсан учраас бол энэ олон толгой мал хорогдсон энэ олон эрдэнэт хүний амь нас үргэдсэн гэсэн ийм яриаг бол одоо бас манай малчид, орон нутгийн ард иргэд маань тавьдаг.

Тэгэхээр энэ дээр мэдээ мэдээлэл өгөх нь цаг агаарын одоо мэдээ мэдээллийг хүргэх тал дээр төсөвт тодорхой хэмжээгээр ийм туссан байх болов уу гэж ингэж харж байсан. Энэ чиглэлийн юмнууд маань бас бүрхэгдүүхэн тусжээ гэж ингэж харж байгаа. Тэгээд энэ Өмнөговь аймагт одоо бас тоног төхөөрөмж суух гэж байгаа юм байна. Тэгээд энэ 800 сая төгрөгтөө одоо энэ багтах болов уу, үгүй болов уу, энэ одоо ямар юугаар ороод ирэв ээ гэдгийг бас асуучихъя гэж ингэж бодож байгаа юм.

Тэгээд яах вэ одоо бас 2020-2024 оны Засгийн газрын одоо хөтөлбөр дотор бол туссан л даа. Ер нь бол 2022 онд бид 200 га-гаас дутахааргүй ийм хэмжээний газар талбайн цөлжилтийг бууруулах чиглэлд зориулагдсан төсөв зарцуулагдана гээд ингэсэн.

2022 оны төсөв дээр яг энэ чиглэлээр туссан юм бол одоо бас гүйцэд сайн харагдахгүй л байгаад байна л даа. Тэгээд төсөл хөтөлбөрүүд цаашаа хэрэгжээд явах юм байгаа биз ээ гэж ингэж бодож байна.

Говийн бүсийн аялал жуулчлалыг одоо хөгжүүлнэ гэж бид 2022 оны төсөвт суулгана гээд их олон зүйл ярьсан. Одоо тэгээд энэ чиглэлээр аялал жуулчлалын чиглэл бол орхигдчихож ээ. Цаашид одоо бас энийгээ яаж авч явах вэ гэдэг дээр бас Байгаль орчны сайдаас нэг зүйлийг асуучихъя гэж бодож байна.

Дээр нь түрүүн одоо бас Бейсен гишүүн асуугаад байсан. Энхмөнхөөс нэг тодруулаадхая аа. Тэр тусгай хамгаалалтын газрын захиргааг байгуулах тал дээр түрүүн би бас одоо олон удаа асууж байсан даа, энэ Өмнөговийн Дорноговийн тэр одоо Мандах Сүүхэнтийн чулуужсан ой тийм тэр Хатанбулаг сумын орчмын байгалийн дурсгалт газруудыг тусгай хамгаалалтад авах захиргааг нь одоо бас Хатанбулаг сум дээр байгуулах гээд энэ түрүүчийн парламентын үед яригдаж байсан. Энэ асуудлууд ер нь яаж одоо тусгагдаад байна. Танай яаман дээр ямаршуу байдалтай явж байна. Энэ аялал жуулчлалын бүсийн одоо аялал жуулчлалыг хөгжүүлэх чиглэлээр энэ 2022 оны төсөв дээр ер нь юу суугаад авсан бэ гэдгийг энэ салбараас нь асуучихъя.

Хөдөө аж ахуйн яаман дээр түрүүн би бас асуухдаа орхигдсон байна лээ. Энэ юуны хөдөө аж ахуйн салбарын бүтээгдэхүүн үйлдвэрлэлийг дэмжих урамшуулалд 88.4 тэрбум төгрөгийг татаас болгохоор төлөвлөсөн гэж байгаа л даа Мэндсайхан сайд. Тэгээд энэ маань одоо бас мэдээж одоо улаан буудайн урамшуулал болохоор 25 тэрбум гэж байна. Ноосны урамшуулалд 13.6 тэрбум гэж байна. Нөөцийн мах бэлтгэлийн үнийн зөрүү нь 4.6 тэрбум гээд. Ингээд энэ урамшуулал дээр бид нар одоо ийм хэмжээний олгогдоод байдаг. Гэтэл одоо өөрөө гурилын үнэ, махны үнэ чинь бол тогтворжихгүй байгаад байгаа тийм ээ.

Тэгэхээр энэ дээр одоо бас яам маань ер нь ямаршуу байдлаар төсвийн зохицуулалтуудыг хийхээр ингээд харагдаж байгаа вэ гэдэг ийм асуултыг тавьчихъя.

Жижиг, дунд үйлдвэрийн зээлийн хүртээмжийн талаар одоо түрүүн бас гишүүд ярьчихсан учраас.

**Г.Тэмүүлэн:** Эхлээд Уртнасан сайд, ажлын хэсэг, тэгээд Мэндсайхан сайд.

**Н.Уртнасан:** Мөнхцэцэг гишүүний асуултад хариулъя. Агаарын чанарын суурин харуулын станцыг барьж байгуулах ажлыг 2022 онд бид нар жил болгон төсөвлөгддөг тооноос энэ жилийн ажил одоо удааширсантай холбоотойгоор нэмэгдүүлэх ийм төсвийг бол төсвийн задаргаан дээр оруулж ирье гэж байгаа. Дундговь аймаг материалын бүрдэл шаардлага, одоо мөн агаарын чанарын станц барьж байгуулах зайлшгүй шаардлагатай гэсэн тооцоолол ирсэн учраас 2022 онд энэ ажил хэрэгжих бүрэн боломжтой гэж ингэж үзэж байгаа.

Ер нь бол энэ мөн одоо байгаль орчны чиглэлээр хэрэгжиж байгаа Нэгдсэн үндэсний байгууллагын хөгжлийн хөтөлбөрөөс энэ агаарын чанарын станцын одоо чадамжийг дээшлүүлэх супер компьютерын асуудлыг мөн бид нар одоо 2022 онд нэг тэрбум орчим төгрөгийн төсөвтэйгөөр хэрэгжүүлбэл мөн улам одоо илүү нарийвчлалтай ийм одоо тоо мэдээ судалгаанууд гаргах боломжтой гэж ингэж үзэж байгаа.

Таны хэлснээр энэ говийн бүсийн аялал жуулчлалыг хөгжүүлэх чиглэл дээр 2022 оноос эхлээд бид нар энэ аялал жуулчлалын хөтөлбөрийнхөө стратеги төлөвлөгөөг гаргахдаа бүсчлэн хөгжүүлэх энэ төлөвлөгөөний дагуу тодорхой хөтөлбөрүүдийг, тодорхой зардлуудыг тавьж ажиллая гэсэн ийм бодлогоор бол төлөвлөгөө гаргаж байгаа. Говийн бүс дээр аялал жуулчлал хөгжүүлэх үндсэн одоо агууламж нь юу вэ гэвэл зорилтот аялал жуулчлалыг хөгжүүлэх өөрөөр хэлбэл нийслэлээс шууд говийн бүс рүү пакеж буюу одоо зорилтот аяллыг хөгжүүлэх чиглэл дээр гарц гаргалгаа юу байна, тээвэр мөн одоо үйлчилгээний салбаруудын ямар бүтэц байгаа вэ гэдэг дээр 2022 он дээр тодорхой говийн бүсүүд дээр хэсэгчилсэн судалгаа төлөвлөгөөнүүдийг гаргаж тодорхой төсөв тавьж ажиллаж байгаа.

Төсвийн задаргаатай холбоотой мэдээллийг танд бас нарийвчилж хүргүүлж өгье гэж ингэж бодож байна.

**Г.Тэмүүлэн:** Ажлын хэсэг хоёр номер.

**Г.Энхмөнх:** Мөнхцэцэг гишүүний асуултад тодруулга өгье. Тэгэхлээр хамгаалалтын захиргаа байгуулах хамгааллын оновчлолтой холбоотой асуудал мөн одоо энэ Дорноговь аймаг дээр судалгаа нь хийгдээд дуусчихсан байж байгаа. Энэ хүрээндээ бол өмнө нь бас Мөнхцэцэг гишүүн танилцуулж байсан асуудал бол Хатанбулаг суман дээр говийн эхийн говийн багын Б хэсгийн буюу одоо Дархан цаазат газар Арван наймын Богд уул гээд гурван байгалийн нөөц газар, нэг дархан газрыг нэгтгэсэн хамгаалалтын захиргаа байгуулах асуудал яригдаад. Энэ хүрээндээ сая намар сайд бас Дорноговь аймагт ажиллах үеэр орон нутгаас энэ саналыг тавьсан. Тэгээд энэ хүрээнд бид өмнө нь ч гэсэн аймагт нь холбогдох саналыг тавьсан байсан. Энэ ямар асуудал вэ гэхлээр, орон нутгаас нь байрных нь асуудлыг шийдчих юм бол бид нэмэлт одоо төсвийн хүрээнд одоо хариуцаад явж байгаа говийн багын дархан цаазат газар дээр орон тооны асуудлыг өргөтгөлийг нь хийгээд оруулчихсан байж байгаа.

Энэ дээр зөвхөн одоо тэр орон байрны асуудал болоод тоног төхөөрөмжийн асуудал нь эцэслээд шийдэгдчихсэн тохиолдолд захиргааг хоёр хуваагаад нэг хэсгийг нь Дорноговь аймгийн Хатанбулаг суман дээр байгуулах бүрэн боломжтой. Энэ талаар холбогдох судалгаа, шийдвэрээ ирүүлээч гэдэг саналыг орон нутагт нь тавьчихсан байгаа. Аймгийн Засаг даргад нь.

**Г.Тэмүүлэн:** Хөдөө аж ахуйн сайд Мэндсайхан сайд.

**З.Мэндсайхан:** Гишүүний асуултад хариулъя. Энэ жилийн хөдөө аж ахуйн салбарын урамшуулал дээр нийтдээ 88.4 тэрбум төгрөг суусан байгаа. Тэгэхээр энэ урамшууллын зорилго бол хөдөө аж ахуйн газар тариалан, мал аж ахуйн гаралтай үйлдвэрлэлийг тогтворжуулах, малчдын орлого, мөн боловсруулах үйлдвэр газар тариалан эрхлэгчдийн үйлдвэрлэлийг тогтвортой байлгах зорилгоор өгч байгаа төрөөс өгч байгаа татаас. Гурилын хувьд энэ жилийн ургац нэлээн өөдрөг үзүүлэлттэй байгаа. Тэгэхээр үнийн хувьд тогтвортой байх боломжийг бүрдүүлсэн нөөц бол хангалттай байна. Махны хувьд бол хоёр талтай. Төв суурин газрын иргэдийн хүн амын одоо 2021-2022 оны өвөлжилт, хаваржилтын дотоодын нөөцийг бэлтгэх зорилгоор Засгийн газраас зуун тэрбум төгрөгийн эх үүсвэрийг шийдвэрлэсэн гурван хувийн хүүтэй зээлийг шийдвэрлэсэн байгаа. Энэ хүрээнд нийтдээ нэг 17 аж ахуйн нэгж, дотоодын мах бэлтгэлийн нөөцийг бүрдүүлэхээр яамтай бодлогын гэрээ байгуулаад одоо арилжааны банкууд дээр зарим нь судалгаа хийгдээд явж байна. Өнөөдрийн байдлаар 3100 орчим тонн мах нөөцөд бүрдүүлсэн байна.

Гэхдээ одоо бид нар хөдөө аж ахуйн гаралтай бүтээгдэхүүн, мал махны үнэ үнэ цэнэтэй байх ёстой гээд малын махны үнсчихлээ гээд нэг талдаа яриад байх нь бол бас их төвөгтэй л байгаа. Тэгэхээр зүгээр төв суурин газрынхаа иргэдийн хэрэглээг зохистой үнийн хувьд тогтвортой байлгах зорилгоор Засгийн газраас ийм эх үүсвэрийг шийдсэн гэж хэлэх байна. Энэ жилийн хувьд бол энэ аймгууд дээр гараад байгаа малын өвчлөлтэй холбоотойгоор Засгийн газар өнөөдөр хуралдаанаар махны экспортыг он дуустал хориглосон шийдвэрийг гаргасан байгаа.

Тэгэхээр мөн түншлэн одоо цаг уурын газраас өгсөн урьдчилсан цаг уурын ерөнхий төлөв байдлаар бол энэ жилийн өвөлжилт бас нэг тийм сайн биш байгаа. Тэгэхээр малчдад энэ малыг хэрэгцээлэх. Одоо эдийн засгийн эргэлт нэгэнт одоо экспорт явагдаж байгаа учраас дотоодын зах зээл дээр энэ мал махны нийлүүлэлтээ нэмэгдүүлэхгүй бол нэгдүгээрт малын өвчин ч хүндрэлтэй байна. Нөгөө талдаа экспортын асуудал бол бас энэ ковидын нөхцөл байдлаас болоод хүндэрч байгаа.

Тэгэхээр дотоодын махны нийлүүлэлт талдаа бид нар илүү түлхүү анхаарч ажиллана гэсэн ийм төлөвлөгөөтэй байна.

Баярлалаа.

**Г.Тэмүүлэн:** Болсон уу? Мөнхцэцэг гишүүн. Ганибал гишүүн асуулт асууя.

**Н.Ганибал:** Одоо яах вэ ингээд нөгөө хөдөө аж ахуйн салбар, манай байгаль орчны салбарын одоо төсвийн асуудлуудыг бид бүхэн бас онцгойлон ярьж байна. Ер нь тэгээд одоо хөдөө аж ахуйн салбар дээр бид нар нэг хэдхэн бүтээгдэхүүнтэй, нэн ялангуяа мал аж ахуйн салбар, малчдын орлого олдог мал, мах, ноос ноолуур, арьс шир, сүү сүүн бүтээгдэхүүн. Бид нарын үндсэн зорилго бол манай хөдөө аж ахуйн салбарын сайдын, одоо Засгийн газрын тухай хууль дээр ч байгаа л даа. Малчдынхаа орлогыг нэмэгдүүлэх, бүтээгдэхүүнийг үнэ цэнтэй болгох. Эрүүл хүнсээр хүн ардаа мөн одоо экспортод гаргах.

Жижиг, дунд үйлдвэрлэлийг хөгжүүлэх гээд. Ер нь тэгээд яг энэ нэг заасан тогтсон энэ одоо Засгийн газрынхаа хуулийн дагуу манай сайд маань бас ажилламаар байгаа юм. Тэгээд нэг ийм зовлонтой үе үеийн сайд нарт одоо байнгын гардаг бүтээгдэхүүнээ одоо экспортод гаргах, нэн ялангуяа одоо мал махыг экспортод гаргахаар дотоодын хэрэгцээ, тэгээд нөөцийн мах гэсэн нэг ийм жижиг зовлон руу аваачаад бүтэн, одоо 4 жил тэр хүн нөөцийн мах, махны үнийг одоо тогтвортой байлгах гэдэг ийм л ажлыг хийсээр байгаад дөрвөн жил болоод дараагийн сайд нь ирдэг. Уг нь 2020 он Мэндсайхан сайдын одоо энэ удирдаж байгаа энэ баг хамт олон Монгол Улсын сүүлийн 30жил гараагүй, түүхэндээ хамгийн өндөр хэмжээгээр мал мах экспортолсон. Мах экспортолсон. Бид нар өнөөдөр 10 жилийн өмнө 40 сая малтай байсан. 20 жилийн өмнө 20 сая малтай ингээд 10, 10 жилээр малын тоо толгой маань өсөж байгаа.

Одоо бид нар 70 сая малтай байна. Энэ жил аягүй бол 80 сая болно. Тэгээд саяын гаргасан Засгийн газар өнөөдрийн шийдвэр чинь яг л нөгөө нэг мал мах бэлтгэдэг энэ цаг хугацаагаа экспорт хийхгүй гээд нэг ийм асуудлыг ярьчихлаа. Нөгөө арга уламжлалт дарга шүү дээ.

Зуд болно малаа нийлүүл, экспорт хийхгүй, махны үнэ буулга гээд энэ асуудал ингээд энэ циклээр ингээд яваад байх юм. Энийг хэдүүлээ нэг тэр нийслэлийн эрх зүйн тухай хууль дээр нийслэлийн захирагч нийслэлийн алба одоо тэр нийслэл хотод амьдарч байгаа хүн амаа хүнсний одоо нийлүүлэлтийг нь хийж өгнө гээд тодорхой заачихсан байгаа. Тэгэхээр энэ дээр хэдүүлээ нэг бодлогоо сайн бодоод одоо Эдийн засгийн яамтай болох юм байна. Тэрэн дээр нэг тоогоо бодуулаад тэгээд нэг шийдвэр гаргуулаад хатуу байр суурьтай явмаар байна.

Өнөөдөр бид нар нэг 100 тэрбум төгрөгийн зээл өгөөд 4.6-г төсөв дээр тавиад нөөцийн мах бэлдэж байгаа. Тэгээд үнийг тогтооно гэж байгаа юм. Хэрвээ бид нар экспортоо хийгээд өнгөрсөн жилийнхэд мөн хэмжээтэй байхад л тэрийгээ жоохон нэмэгдүүлэхэд бид нар бараг нэг их наядыг Монгол улсын одоо үндэсний юуг нэмэгдүүлчихнэ тийм ээ. Ийм боломж байгаа байхгүй юу. Малчиддаа нэг их наядын орлогыг бид нар төвлөрүүлэх ийм боломжтой.

Өнөөдөр Сангийн яамныхан байж байна. Энэ гаалийн болон энэ татварын зохицуулалтаараа тэндээс мөнгө авчихсан л даа. Тэндээс хэдэн төгрөг татах юм тэр нэг их наядаас Бид нар магадгүй 200, 300 тэрбумыг нь аваад энүүгээрээ буцаагаад энэ нийслэл, дотоодын хэрэгцээнийхээ махныхаа нийлүүлэлтийг бүр бас бага байлгаж бас болно шүү дээ. Гол нь бид нарт олгох ёстой орлогоо бид нар олмоор байна. Энэ экспортоос авах ёстой. Бид нар энэ жил 80 сая мал тоолуулна. Ирэх жил хавар гэхэд 110-120 сая мал энэ хавар одоо Монгол Улсын бэлчээр дээр бэлчих нь байна шүү дээ. Нутаг дэвсгэр дээр. Энэ тооцооллуудаа гаргахгүйгээр бид нар зөвхөн тэр дотоодын хэрэгцээ гээд энэ нэг улс төрийн шийдлүүдийг хийхийн тулд байгаа бүх нөөц бололцоогоо ингээд алдаад байх юм. Уул уурхайн салбарынхан.

**Г.Тэмүүлэн:** Мэндсайхан сайд асуултад хариулъя.

**З.Мэндсайхан:** Ганибал гишүүнтэй санал нэг байна. Тэгэхээр Засаг захиргааны нэгжийн тухай хуулиар шиг л тэр л дээ. Ер нь тухайн хотын нутаг дэвсгэр дээр Засаг дарга л тухайн хүнсний бодлогоо явуулах ёстой. Гэхдээ өнөөдөр бид нар Засгийн газар, яам бол энэ асуудлыг авч явж байгаа тийм асуудал бол байгаа. Гэхдээ ковидын нөхцөл байдал гэдэг бас нэг өөр нөхцөл байдал байгаад байна л даа. 6 сараас эхлээд бид нар махны экспортоо гаргаж чадаагүй. Энэ бол шууд импортлогч оронтой гаргаж байгаа. Тэдний гаргасан шийдвэртэй холбоотой. 9 сард энэ махны экспортыг нээх талаар импортлогч орнуудтай ярьсан. Мөн тэгээд л одоо яг энэ ковидын нөхцөл байдлаас болоод тодорхойгүй хугацаагаар хойшилсон.

Энэ асуудлаар сая Хятадын элчин сайдтай уулзаад би ярилцахад энэ жилдээ бол танайхаас импортыг нээнэ гэж хэлж чадахгүй шүү л гэсэн хариулт өгч байна лээ. Тэгэхээр ийм ийм зовлон хаана хаанаа байгаа. Зүгээр малын тоо толгойн өсөлт бол таны хэлж байгаагаар ер нь бэлчээрийн даацад нөлөөлөх хэмжээний өсөлтүүд бий болно. Тэгэхдээ одоо мал өсөж байхад бид нар болохгүй гэж ярих нь биш. Зүгээр энэ мал махаа боловсруулах үйлдвэрүүдийг бий болгох. Одоо Хятадын хөнгөлөлттэй зээлээр бид нар дөрвөн жишиг үйлдвэр барья гэдэг энэ ТЭЗҮ ажлаа хийчихсэн байж байна. Одоо нарийвчилсан хэлэлцээр хийхээр гүйцэтгэгч талыг урьчихсан байж байгаа. Энэ ондоо багтаагаад нарийвчилсан хэлцлээ хийж чадах юм бол бид нар энд ондоо багтаагаад Хятадын Эксим банканд саналаа хүргүүлнэ. Тэгээд ирэх онд бас энийг хэрэгжүүлье. Нөгөө талдаа боловсруулах үйлдвэрүүдээр дэмжин арьс ширийг боловсруулах, малчдын орлого, хөдөө аж ахуйн бүтээгдэхүүн үйлдвэрлэлийг нэмэгдүүлэх зорилгоор. Энэ дээр энэ жил 9.7 тэрбум төгрөг Ховдын аж үйлдвэрийн парк дээр суусан байгаа. Мөн Дарханы арьс ширний үйлдвэрийн паркийн асуудал бол бас нэлээн урагштай явж байгаа. Гэхдээ энийг төсвийн биш өөр эх үүсвэрээр шийдье гэсэн Засгийн газрын шийдвэр гарсан. Энэ хүрээндээ ажиллаж байгаа.

Баярлалаа.

**Г.Тэмүүлэн:** Ганибал гишүүн тодруулъя.

**Н.Ганибал:**  Энэ жил одоо яах вэ ингээд том юмнуудаа хэдүүлээ бас нэг шийдээд шийдээд явах ингээд л зовлонгууд их байгааг л аягүй сайн ойлгоод байна л даа. Тэгээд тэрийг бас хамаагүй ярих ярихгүй янз бүрийн л асуудлууд байдаг юм шиг байна. Малын тоо толгойн татвар аваад эхэлсэн. Малын одоо тоо толгойн татвар. Тэгээд одоо сум болгонд 200-500 сая төгрөгийн бас ингээд хөдөө аж ахуйн зорилтот чиглэлтэй тэгээд энэ дээр та бүхэн маань бас чиглэл өгч ажиллаж байна уу? 330 суманд нэг сум, нэг уулын мухарт нэг худаг барина гээд шийдчихдэг. Нөгөө худаг усны компаниудын боломж бололцоо энэ болгон чинь ингээд нэг ийм харилцан уялдаатай. Тэгэхээр энэ дээр та бүхэн үндсэн чиглэлийг нь өгөөд яг одоо малын одоо үйлдвэрлэг байдлыг яаж сайжруулах вэ гэвэл яг мэргэжлийн дагуу энэ зөвлөмжүүдийг өгч ажиллаж байна уу гэж асууж байна.

**Г.Тэмүүлэн:** За Мэндсайхан сайд асуултад хариулъя.

**З.Мэндсайхан:** Малын тоо, толгойн албан татварын хуулийн хэрэгжилт энэ жил бас тодорхой үр дүнгээ өгч байгаа. Тэгэхдээ энийг нөгөө захиран зарцуулах эрхийг нь тухайн Аймаг, сумын иргэдийн хуралд өгчихсөн. Зарцуулах нь бол бэлчээрийн менежмент, бэлчээр ашиглалттай холбоотой. Малын тоо толгой энэ үржил селекцийн асуудалтай холбоотойгоор энэ татан төвлөрүүлсэн хөрөнгийг зарцуулах ийм хуулийн зохицуулалттай.

Гэхдээ энэ дээр бол яах вэ яамны зүгээс аймгуудын хөдөө аж ахуй газар болон нөгөө мал эмнэлгийн тасгууд хөдөө аж ахуйн тасгуудаар дамжуулаад энэ чиглэлийн сургалт судалгааны ажлуудыг бол бид нар зөвлөмжийг байнга өгч байгаа.

**Г.Тэмүүлэн:** Энхтүвшин гишүүн асуулт асууя.

**Т.Энхтүвшин:** Баярлалаа. Байгаль орчны яамны сайдаас асууя. Монгол Улсын Ерөнхийлөгчийн санаачилсан нэг тэрбум модны үндэсний хөтөлбөрийн хүрээнд Байгаль орчин, аялал жуулчлалын сайдын харьяа Ойн судалгаа, хөгжлийн газар байгуулагдах нь ээ. Тэгээд энэ аймаг орон нутагт одоо хөлтэй байх уу? Хэрвээ байвал энэ одоо төрийн захиргааны албан тушаалтан байх ёстой юм уу? Төрийн үйлчилгээний албан тушаалтан байх ёстой юм уу? Одоо бол аймгуудад бол байгаль орчны газар гэж байж байгаа. Аймаг орон нутгийн хот тохижилтын газар болгон дээр Ойн газар гэж Ойн тасаг гэж дотроо бас байж байгаа юм. Тэгээд энэ хүмүүсийг нэгтгэж яваад ойн одоо газар байгуулагдах юм уу, эс үгүй бол одоо шинээр бие даасан ийм одоо бүтэц байгуулагдах юм уу гэдгээр бас тодорхой хариултыг авъя.

Ер нь бол юу гэдэг юм. Аймгийн одоо байгаль орчны газар бол орон нутгийн санхүүжилтийг авч байгаа орон нутгаас одоо бүхий л санхүүжилтийг нь орон нутгийн иргэдийн төлөөлөгчдийн хурлаас баталж өгөөд явж байгаа. Тэгээд ингээд босоо удирдлагатай болгочих юм бол нөгөө аймаг орон нутгаас тавигддаг мөнгө төгрөг чинь одоо тавигдаж чадах юм уу.

Тухайлбал одоо Дорноговь аймаг өөрөө өөрийгөө санхүүжүүлдэг аймаг. Хамгийн их мөнгийг бол байгаль орчны газартаа тавьж өгдөг. Хамгийн их мөнгийг энэ хэмжээнд одоо босоо удирдлагатай болгочих юм бол та хэд маань одоо санхүүжүүлээд явах ийм бололцоо, боломж бас байгаа юм уу гэдгийг асууя. Тэгээд босоо ихтэй гээд нэг юм яриад байгаа юм. Босоо болсны ач холбогдол нь юу байгаа юм гэдэг дээр бас нэг тайлбар хэлээч гэдгээ хэлмээр байна.

Хоёр дахь асуудал бол хөдөө аж ахуйн сайдаас асууя энэ чөлөөт бүс гэдэг юм хөдөөд ер нь эхлэх нь ээ дараа жил. Өнөөдөр Эдийн засгийн байнгын хороогоор чөлөөт бүсийн тухай хууль орж байна. Удахгүй одоо бас Чөлөөт цэсийн хууль одоо батлагдана. Тухайлбал Замын-Үүдийн эдийн засгийн чөлөөт бүс дээр хоёр томоохон хэмжээний махны үйлдвэр баригдаад явж байгаа.

Тэнд бол одоо юу гэдэг юм хоёр гурван одоо арьс ширний Монголд үйлдвэрлүүлдэг тийм бүтээгдэхүүн хийдэг үйлдвэрүүд бас баригдаад явж байна. Тэгэхээр цаашдаа бол энэ чөлөөт бүс дээр энэ мах боловсруулах үйлдвэр, ноос ноосных, ноос боловсруулах үйлдвэр, арьс ширний үйлдвэр ч гэх юм уу, энэ оёдлын үйлдвэр ч гэдэг юм уу ийм үйлдвэрүүдээ аж чиглүүлэх ийм бодлого барьж байгаа юу, та хэд?

Ер нь энэ дэлхийн хэв маяг бол өөр болчихлоо шүү дээ? Нутгийн гүнээс экспортын одоо баримжаатай бараа бүтээгдэхүүн авахаасаа илүү хил дээр байгаа. Чөлөөт бүсээр дамжуулж бараа бүтээгдэхүүнээ авах ийм сонирхол байна. Тийм учраас одоо юу гэдэг юм. Энэ Замын-Үүдийн эдийн засгийн чөлөөт бүс дээр одоо дулааны станц нь ашиглалтад орчихлоо цэвэр бохир ус ашиглалтад орчихлоо. Дэд станцууд нь ашиглалтад орчихлоо. Дараа жил бол 20-30 үйлдвэр бол 375 тэрбум төгрөгийн хөрөнгө оруулалтыг хийхээр төслөө өгчихсөн байна. Ихэвчлэн яг л энэ хөдөө аж ахуйн бүтээгдэхүүнийг боловсруулах, гүн боловсруулах үйлдвэрүүд тэнд баригдах нь ээ.

Тийм учраас энэ асуудал дээр хөдөө аж ахуйн яам энэ чөлөөт бүсийн захиргаатай ер нь холбогдож байгаа юу. Цаашдаа энэ чөлөөт бүс дээр яг одоо хөдөө аж ахуйн чиглэлийн энэ үйлдвэрүүдээ барих тал дээр одоо ямар бодлого бас барьж байгаа вэ гэж ийм хоёр асуултыг асууя.

**Г.Тэмүүлэн:** Асуултад хариулъя Уртнасан сайд. Тэгээд Мэндсайхан сайд.

**Н.Уртнасан:** Энхтүвшин гишүүний асуултад хариулъя. Ойн агентлагийг бид нар 2022 онд байгуулахаар Төсвийн тухай хуульд нэмэлт ойн тухай хуулийнхаа үндсэн одоо Засгийн газрын төрийн захиргааны хэрэгжүүлэгч төв байгууллага гэдэг энэ шинэ заалтаар оруулсан. Салбар нэгж бол орон нутагт байгуулахаар бол 2022 онд бол ийм чиг үүргийн давхардал бол гаргаагүй. Үндсэн орон тоогоо бид нар Ойн судалгаа, хөгжлийн төвийн 12 хүний одоо ажиллаж байгаа нөөц дээр нэмэгдүүлж, 38 хүний орон тоотойгоор ингэж баталж байгаа. Ойн судалгаа хөгжлийн төвийн энэ 12 хүний жилийн зардал нь бол нэг 320 орчим байдаг. 38 болсноор 600 сая орчим төгрөгийн одоо үүсгэн байгуулахтай холбоотой хүний нөөцийн зардал нь тийм байгаа.

Ер нь бол сум дундад 42 ойн анги байна. Ойн аж ахуйн анги байна. Энэ бол мөн одоо Байгаль орчны яамны одоо бүтцэд байдаггүй. Таны хэлж байгаачлан энэ харилцан адилгүй байгаа. Босоо хэвтээ удирдлагын тухайд. Өнөөдрийн байдлаар бол хэрвээ бид нар босоо удирдлагад байгаль орчны газруудаа авъя гэвэл ийм хэмжээний төсвийг Байгаль орчны яамны одоо өөрийнх нь үндсэн энэ салбарын төсөв дээр суулгаж өгөх учраас одоо ойрын ирээдүйд бол ийм боломж, төсвийн боломж бол харагдахгүй байгаа гэж үзэж байгаа.

Аймаг болгон дээр өөр байна. Зарим аймаг дээр бол техник тоног төхөөрөмжийн хангалт муу байна гэж байна. Зарим аймаг бол байгаль орчныхоо салбарт бас тодорхой төсвийнхөө тодорхой хувийг зарцуулаад явж байгаа аймгууд ч байгаа. Зарим аймаг дээр бол одоо яамнаасаа тодорхой хэмжээний санхүүжилт хүсдэг. Бид нар энийг бас төсвийн тухай хууль зөрчихгүйгээр ямар нэг байдлаар одоо боломжийнхоо хэмжээгээр зохицуулаад шийдээд явдаг. Бодит амьдрал дээр бол яг л иймэрхүү л гаргалгаанууд харагдаж байгаа юм.

Дараагийнх нь юу билээ. Ер нь бол ойн судалгаа, хөгжлийн төвийг бол ойн агентлаг гэдэг агуулгаар бол байгуулж байгаа. 2015 онд энэ хэвтээ удирдлагад оруулснаас хойш бол ерөнхийдөө байгаль орчны газруудыг яамны шууд удирдлагад оруулах ийм төсөв бол тавигдаж ирээгүй ийм байдалтай байгаа.

**Г.Тэмүүлэн:** Мэндсайхан сайд.

**З.Мэндсайхан:** Энхтүвшин гишүүний асуултад хариулъя.

 Ер нь хөнгөн үйлдвэрлэлийн салбарыг цаашид бид нар кластраар цогцоор нь хөгжүүлэх төлөвлөгөө гаргаж Их Хурлаас ч тэр, Засгийн газрын мөрийн хөтөлбөр дээр ч тэр төлөвлөсөн байгаа. Үйлдвэр технологийн паркийн тухай хуулиараа бид нар аж үйлдвэрийн парк, хөнгөн үйлдвэрийн паркуудыг байгуулаад явбал татварын эрх зүйн орчны тодорхой хөнгөлөлтүүдийг эдлээд явах боломж нь одоо хуулиар нээлттэй байгаа.

Зүгээр Чөлөөт худалдааны бүсийн тухай хуулийн шинэчилсэн найруулгыг миний хувьд бол хараагүй байна. Зүгээр өмнө байсан би буруу санаагүй бол чөлөөт бүс худалдааны чиглэлийн харилцааг зохицуулсан хууль байсан. Одоо энэ дээр өөрчлөлт нь яг ямар хэлбэрээр явж байгаа юм. Хуулийн төслийг нь би бол хараагүй байна. Зүгээр хил дагуух энэ аж үйлдвэрийн паркийг цогцоор нь цогцолбороор нь одоо хөдөө аж ахуй, хөнгөн үйлдвэрлэлийн чиглэлийн үйлдвэрүүдийг Үйлдвэр технологийн паркийн тухай хуулиар парк цогцоор нь кластер хэлбэрээр явахад одоо яг тэр эрх зүйн орчноороо татварын хөнгөлөлтүүдээ эдлээд явах боломж нь бүрэн нээлттэй байгаа.

**Г.Тэмүүлэн:** Энхтүвшин гишүүн тодруулах уу? Нэг минут.

**Т.Энхтүвшин:** Энэ юу байж байгаа юм Уртнасан сайд. Тухайлбал Их нартын тусгай хамгаалалтын газар Цагаан гэрлийн тусгай хамгаалалттай газар. Энэ Их нартын тусгай хамгаалалттай газар бол орон нутаг 100 хувь санхүүжүүлээд явдаг. Тэнд ажиллаж байгаа хүмүүсийн цалин тариа Цагаан гэрлийн агуйг одоо бас давхар хариуцдаг. Тусгай хамгаалалттай газар. Юмны цалин тариа бүхий л байр, орон сууцыг бол орон нутаг хариуцаад явдаг юм. Тэгэхээр нөгөө байгаль орчны алба чинь босоо удирдлагатай болчих юм бол энэ тусгай хамгаалалттай газрын чинь захиргаа одоо цалин хөлс нь бас тавигдахгүй байх ийм эрсдэл бас орчих вэ. Энийг бас орон нутагтайгаа бас сайн ярьж шийдэх хэрэгтэй шүү гэж бас хэлмээр байна.

Мөн энэ Мэндсайхан сайд тэгээд сайн судлаад үзнэ биз дээ. Одоо бол гараагүй байна.

Дараагийн чуулганаар ороод гарах, гарах байх. Эдийн засгийн хамтарсан чөлөөт бүс гэдэг нэртэй болж байгаа. Хуучин хил дамнасан чөлөөт бүс гэдэг байсан.

**Г.Тэмүүлэн:** Нэмээд тодруулъя.

**Т.Энхтүвшин:** Хил дамнасан гэхээр нөгөө хоёр улсын одоо чөлөөт бүс хоорондоо дамнасан нийлчихсэн юм шиг одоо иргэдэд бас тийм томьёолол харагдаад байж байгаа. Тэгээд эдийн засгийн хамтарсан чөлөөт бүс гэдэг нэртэй болсон байж байгаа. Энэ нь болохоор бол хамтарсан одоо үйлдвэрүүдийг байгуулах, хөрөнгө оруулалтыг татах ийм хэлбэр бас ингэж өөрчлөлт ороод явж байгаа юм. Та бас энэ дээр анхаараад энэ чөлөөт бүсийн захиргаа, Шадар сайдын ажлын албатай бас уулзаарай гэж хүсмээр байна.

Баярлалаа.

**Г.Тэмүүлэн:** Цогтгэрэл гишүүн алга байна.

Би хоёр, гурван зүйлийг тодруулж нэг асууя.

Бид бүхний хувьд эдийн засгийн гол тулгуур салбар болсон хөдөө аж ахуйн салбартай холбоотой хоёр, гурван тодруулах асуудал байна.

Ингээд мал мах, экспортын асуудал бол ингээд энэ долоо хоног Засгийн газрын шийдвэрээр ингээд зогслоо. Бид бүгдийн хувьд энэ салбарын эдийн засгийн өрсөлдөх чадварыг сайжруулах асуудлыг бол бас олон жил ярьж байгаа. Үүний гол тулгуур асуудал бол малын эрүүл мэндтэй холбоотой асуудал байгаа. Малын эрүүл мэндийн. Тэгэхээр Монгол мал эрүүл байх, эрүүлжүүлэх вакцинжуулах гэдэг юм уу энэ асуудлыг бүрэн шийдэж байж л одоо бид нар цаашдаа мал, малын гаралтай түүхийн бүтээгдэхүүнийг экспортлох боломж бололцоо нээгдэнэ ээ. Тэгэхээр зөвхөн өнөөдөр энэ ковид ч биш, хил, гааль ч биш ерөөсөө бид нарын энэ дотоод зохион байгуулалтгүйгээс болоод өнөөдөр нөхцөл байдал бол хүнд байна. Би энэ малын гаралтай гоц халдварт өвчтөнтэй холбоотойгоор асуух гэсэн юм.

2021 оны 4 сараас хойш Сүхбаатар аймагт анхны тохиолдол гарсан. Үүнээс хойш шүлхий гарлаа, цэцэг өвчин гарлаа, бог малын мялзан гарлаа, бодын, арьс товруутах гээд дөрвөн одоо үндсэн суурь өвчин гарлаа.

Тэгэхээр яг одоо өнөөдөр өвчин тус бүрээр хэдэн аймагт, хэдэн суманд өвчин тус бүрээр хэчнээн голомтууд байгаа вэ? Мал эмнэлгийн газраас Мал эмнэлгийн газрын дарга байгаа юу, удирдлагууд нь байна уу?

Бараг эсвэл аль аймаг одоо өвчинд нэрвэгдээгүй өвчин гараагүй аймгийг бараг тодруулж хэлбэл амар байж магадгүй, амар байж магадгүй. Миний мэдэж байгаагаар Увс, Булган, Хөвсгөл гуравхан аймаг л ямар нэгэн өвчин гараагүй гэсэн мэдээлэл байх шиг байна. Энэ зөв үү, үнэн үү?

Голомт нэмэгдэж байна. Би сая хөдөө орон нутагт ажиллалаа. Зөвхөн Архангай аймагт гээд аваад үзэхэд 2 долоо хоногийн өмнө Архангай аймгийн Их тамир суманд гарсан бол өнөөдөр Булган суман шүлхий өвчин гарсан. Завхан аймгийн Цагаанчулуут суманд өнөөдөр өглөө бас шүлхий гарсан гэсэн мэдээ байна. Тэгэхээр би томилолтоор ажлахад хөгшчүүл ярьж байна л даа. 1964 оных шиг болчихлоо гээд байгаа юм. 1964 онд ямар байсан мэдэхгүй. Магадгүй яг иймэрхүү байдалтай бараг бүх аймаг нь гоц халдварт өвчинд нэрвэгдсэн байсан юм уу. Тэгэхээр би энд одоо маш том асуудлууд байна. Мал эмнэлгийн газартай холбоотой. Сая нөхцөл байдалтай холбоотой асуудлууд байна. Газар дээр нь очоод үзэхээр улсын вакцины нөөц дууссан гээд тухайн малын эмч нар маань гар хоосон сууж байна, гар мухар сууж байна. Вакцин байхгүй. Хамрагдвал зохих малдаа хийх вакцин байхгүй.

Импортоор хэзээ орж ирэх вэ? Миний авсан мэдээллээр аймгийн мал эмнэлгийн газраас бол 11 сарын 10 хүртэл бол экспортоор орж ирэх вакцин хангамж байхгүй. Дахиад 14 хоногийн хугацаа байна. Тэр хүртэл яах вэ, хөл хориогоор ингээд бариад суух уу гэдэг асуудлуудыг яриад байгаа. Хийх вакцингүй байгаад байдаг. Тэгэхээр энэ Сангийн яамтай холбоотой асуудал байгаа.

Өнгөрсөн оны төсөв дээр тодотголоор энэ төсвийн асуудлыг хассан уу, төсөв дуусаад вакцингүй болсон уу, эсвэл танай мал эмнэлгийн газрынхны төлөвлөлтгүйгээс болоод өнөөдөр вакцингүй сууж байна уу. Өнөөдөр жишээ нь Завханы энэ Цагаан чулуут гэдэг юм уу, шинээр гарсан энэ Булган суманд гэдэг юм уу, бид нар ямар вакциныг яаж хийх вэ, яах вэ, ийх вэ гэдэг асуудал бол хүндхэн болчхоод байна.

Энэ дээр одоо яг Мал эмнэлгийн газрын Ерөнхий газрынхан байна уу?

Хэрэв төсөвтэй холбоотой асуудал бол ирэх оны төсөв дээр энэ оныхоо алдаагаа засаж чадаж байгаа юу. Засаж чадаж байгаа юу. Төсвөө хангалттай тавьж чадсан уу, өнөөдрийнх шиг гар мухар болчих вий. Асуудлыг бүтэн жилийн хугацаанд шийдвэрлэх вакциныхаа захиалгыг хийж чадаж байгаа юу? Энэ бол өөрөө би суурь асуудал гэж хараад байгаа, суурь асуудал.

 Өнөөдөр бид нар мал аж ахуйн салбар, хөдөө аж ахуйн салбарын гол хөгжлийн асуудлыг ярьж байгаа. Экспортын асуудлыг ярьж байгаа бол цаашдаа энэ Мал эмнэлгийн газар чинь ингэж ажиллавал яах юм бэ. Зөвхөн хагас жилийн хугацаанд 2021 оны 4 сараас, өнөөдөр 10 сар. Зургаан сарын хугацаанд бараг Монголын бүх аймаг бол сумдууд бүгдээрээ ингээд дөрвөн гол өвчнөөр ингээд нэрвэгдчихлээ. Энэн дээр ямар дүгнэлт хийж байна вэ? Би бол энэ Мал эмнэлгийн газрын удирдлага, зохион байгуулалт бол маш маш муу байна гэж хараад байгаа юм.

Энэ газар чинь бараг нураад уналаа гэж харах гээд байгаа юм. Хөгшчүүл яриад байгаа юм 64 он гээд байдаг. 64 он шиг ийм нөхцөл байдалд авааччихлаа жилийн дотор гэсэн. Энэ удирдлага нь байна уу, юу нь байна. Эсвэл цаашид энэ мал эмнэлгийг чадавхжуулах асуудлаа ярихгүй бол барихгүй болчхоод байна.

Дээрээс нь одоо энэ аймгийн удирдлагууд ингэж байна уу, яаж байна. Энэ хагас жилийн хугацаанд гарсан энэ өвчлөлүүд одоо мэдээллүүд нь бас нийтэд хүрэхгүй байна. Анхаарал сонор сэрэмж байхгүй байна. Бусад магадгүй гарсан голомтоос хөрш зэргэлдээ аймаг сумдууд бол энийг сэрэмжлэх хяналтад авах гэдэг юм уу. Энэ арга хэмжээнүүд бараг авагдахгүй байна гэж хараад байгаа юм. Тэгэхээр энэ дээр хэдүүлээ бас нэг том дүгнэлт хийе.

Яагаад ингэж асуудал бол ингэж даамжраад байна вэ. Сумаас суманд, аймгаас аймагт бол ингээд дамжаад яваад байна.

Энэ дээр тайлбар хэлэх үү. Мэндсайхан сайд.

**З.Мэндсайхан:** Тэмүүлэн гишүүний асуултад хариулъя. 2021 онд давхардсан тоогоор өнөөдрийн байдлаар 44.1 сая толгой малыг одоо вакцинжуулсан байна. Гэхдээ тантай санал нэг байна. Ер нь энэ жил малын өвчлөлийн асуудал бол энэ зунжингаа л энэ намаржингаа бидний хувьд асуудал болж байна. Төсөв дээр өнгөрсөн жил төсвийн тодотголоор мал эмнэлгийн салбарын 5.9 тэрбум төгрөгийг тодотголоор хассан байгаа. Энэтэй холбоотой бол одоо вакцины төлөвлөсөн хэмжээгээ бид нар татаж авч чадаагүй. Ингээд Засгийн газрын нөөц сангаас 2.9 тэрбум төгрөгийг шийдвэрлэж өгсөн. Энэ хүрээнд одоо татаж байгаа вакцин энэ 29-нд ачигдана. Энэ бол одоо нэг 10-аад хоногийн тээвэрлэлтийн хугацаатайгаа 10-аад хоногийн асуудал байгаа.

Вакцины хүрэлцээ ийм байдлаас бол одоо вакцин дээр бол асуудал үүссэн.

Өнгөрсөн жилийн зуд турхны 6 аймаг дээр өвөлжилт хүндэрсэн. Үүнтэй холбоотойгоор шилжилт хөдөлгөөнүүд хийгдсэн. Мал эмнэлгийн үйл ажиллагаа бол одоо хангалтгүй байсан. Шилжилт хөдөлгөөн дээр бол мал эмнэлгийн постууд яг одоо нөгөө Засгийн газрын баталсан 46 дугаар журам гэж байгаа. Энэ дээр бол одоо шилжилт хөдөлгөөн дээр вакцинжуулсан бүсээс одоо вакцингүй бүсээс энэ бүс руу ороход ямар арга зааварчилгаа дүрэм баримтлах ёстой юм. Энийг бол мөрдөж чадаагүйгээс энэ жилийн одоо энэ өвчлөлийн асуудал. Энэ зуд зурханаас болоод малчдын нөгөө хаяа багтахаараа бууна гэдэг өнгөрсөн жилийн хувьд бол хүнд байсан. Тэд энэ сүүлдээ зохицуулах боломжгүй болсон.

Дан ганц мал эмнэлгийнхэн маань энийг зохицуулаад явахад хүндрэлтэй байна. Энэ жилийн одоо энэ өвчний тархалтаас харж байхад. Аймгуудын Засаг дарга нартай шадар сайдтай хамтраад би хоёр удаагийн онлайн хурал хийж энэ дээр зөвлөгөө өгсөн. Энэ хөл хөдөлгөөнөө хориход аймгийн онцгой байдал одоо хууль, цагдаагийн байгууллагаа дайчлаач ээ. Мал эмнэлгийн эмч нар маань одоо яаж байна вэ гэхээр мал эмнэлэг маань тухайн голомт дээрээ одоо авч хэрэгжүүлэх, тусгаарлах, хорио цээрийн дэглэм сахих үйл ажиллагаа вакцинжуулахын үйл ажиллагаагаа ингээд мэргэжлийн хүрээнд аваад явдаг. Энэ дээр бол малчид маань одоо энэ өвчнийг нуудаг асуудал байгаад байна. Тухайн сумын мал эмнэлгийн эмч нар бас энэ асуудлыг нуудаг. Ийм ийм асуудлууд бол өвчнийг тархахад, нөгөө талд нь нөгөө хулгайн тээвэр жишээ нь одоо Ховд дээр ингээд хорио цээрийн бүсээс ингээд л Завхан руу, Говь-Алтай руу тээвэр хийгээд л 400 зуун мал аваад ачаад очиж байгаа юм. Ингээд л шүлхийг тараачхаж байгаа юм. Шүлхий энэ гоц халдварт өвчин гэдэг бол зөвхөн малаар тардаг биш. Энэ тээврийн хэрэгслээр дамжиж тардаг болж.

 Тэгэхээр энэ дээр одоо аймаг орон нутаг болон мал эмнэлгүүд маань хаа хаана аа дүгнэлт хийж байгаа. Бид нар аймгуудын засаг дарга нартай, энэ дээр бол тусламжийг хүсэж байгаа. Энэ одоо харьяа өөрсдийнх нь харьяанд байгаа энэ онцгой байдал цагдаагаа ажиллуулж өгөөч ээ. Мал эмнэлэгтэйгээ хамтарч ажиллаж өгөөч гэдэг.

Мал эмнэлгийн хувьд бол одоо бас зохион байгуулалтын хувьд алдаанууд байгаа. Энэ гоц халдварт өвчинтэй холбоотойгоор одоо шуурхай ажлын хэсгийг мал эмнэлэг дээрээ байгуулсан. Энэ ажлын хэсэг гараад ажиллаж байж бид нар тодорхой хэмжээгээр энэ ажлуудаа бууруулж авсан. Мал эмнэлэг яг үндсэн чиглэлээр ингэж шуурхай ажиллан штаб байгуулж шахаж, өдөр тутмын мэдээллээр ингэж ажиллаагүй бол энэ өвчнийг бас бид нар цаашаа яаж алдах байсныг би бас хэлэхэд төвөгтэй байна.

Энэ дээр бид нар бас алдаа дүгнэлтээ хийж байгаа. Ирэх оны төсөв дээр бид нар 32.2 тэрбум төгрөг өссөн байгаа. Төсөв батлагдангуут одоо ирэх оны өвчлөлт ингээд хүйтрээд ирэхээр энэ өвчний дэгдэлт намдана. Тэгээд л хавар дулаараад ирэнгүүт энэ дэгдэлтээс өмнө вакцинжуулалтын ажлыг бүрэн хийх төлөвлөгөө гаргахын тулд энэ Сангийн яамтай ярилцаж байгаад 32.2 тэрбум төгрөгийг бол төсөвлөсөн байгаа. Энэ хүрээндээ бол бид нар одоо гоц халдварт өвчний урьдчилан сэргийлэх үйл ажиллагаагаа бол одоо хангаж бол чадна гэж төлөвлөж байгаа.

**Г.Тэмүүлэн:** Ойлголоо. Тэгэхээр одоо яг өнөөдөр улсад одоо вакцины нөөц яг ямар хэмжээтэй байгаа бол.

Хэдэн аймаг, хэдэн суманд ер нь байгаа бол. Миний авсан мэдээллээр энэ зөв үү, буруу юу? Шүлхий өвчин бол 14 аймгийн 76 сумын 120 голомтод байгаа гэсэн мэдээлэл байна. Цэцэг өвчин бол 3 аймгийн 3 сум, богийн мялзан 6 аймгийн 18 сум 36 голомт. Бодын арьс товруутах өвчин, 5 аймгийн 19 сум, 59 голомтод гэсэн ийм мэдээллүүд байх шиг байна. Хэрэв энэ тоогоор бол зөвхөн Увс болгон Хөвсгөлөөс бусад бүх аймгууд бол ингээд өвчинд нэмэгдчихсэн бараг бүх сумдууд хамрагдсан маягтай, ийм нөхцөл байдалтай байна гэж хараад байгаа юм.

Тэгэхээр хэрвээ вакцины нөөц дууссан бол энэ 14 хоногийн хугацаанд ямар арга хэмжээ авбал яавал дээр юм бол оо? Би бол харж байгаа нь Мал эмнэлгийн ерөнхий газар. Энэ дөрвөн сараас хойш нэгд үндсэн үүрэг бол малыг эрүүлжүүлэх ажлаа хийх ёстой. Энэ ажлаа л үндсэндээ хийж чадсангүй ээ.

Хоёрт магадгүй гоц халдварт өвчин гарсан бол хяналтад авах ёстой. Энэ ажлаа бас хийж чадсангүй. Тэгээд цааш нь халдварыг бол зэргэлдээ сум аймгуудад тараадаг, удирдлага мэргэжлийн одоо удирдлагаар хангах үндсэн үүрэгтэй байгаад байдаг. 1260 хүнтэй том бүтэцтэй байгууллага. Монгол Улсын 330 суманд бүтэцтэй. Бид нар мал эмнэлгийн Малын эрүүл мэндийн тухай хуулийг 2017 онд баталж өгч байсан. Энэ хуулийн хүрээнд бол энэ байгууллага байгуулагдсан.

Өнөөдөр үндсэндээ энэ хуулийн хэрэгжилт ноль. Тэгэхээр энэ хариуцлага алдаж байгаа удирдлагуудад хариуцлага тооцож байна уу, хариуцлага тооцож байна уу? Энэ бол цэвэр ажлын хариуцлагатай холбоотой асуудал гэж би хараад байгаа юм.

Мэдээж тухайн сум аймаг дээр бас тодорхой хэмжээний хариуцлага алдсан, хорио цээр дэглэм дээр хүн хүч гаргаагүй бариагүй гэдэг асуудлууд байгаа байх. Гэхдээ нэлэнхүйдээ систем чинь өөрөө тогтолцоогоороо нураад уналаа гэж хараад байгаа юм. Тэгэхээр мал эмнэлгийг нь чадавхжуулах энэ асуудал бол нэгдүгээр асуудал.

Хоёрдугаарх нь магадгүй ажлаа хийж чадахгүй байгаа, хариуцлага алдсан хүмүүс дээр бол хариуцлага тооцох ёстой. Хариуцлагыг бид нар нэхэх ёстой. Энэ өөрөө цаашлаад магадгүй доод тал нь нэг жил хагасаас таван жил хүртэл ч гэдэг юм уу, бид нар мал, малын гаралтай түүхий эд, бүтээгдэхүүн энэ бүс нутгуудаас энэ аймаг, сумаас гарах боломжгүй л болох гээд байна. Тайлбар.

**З.Мэндсайхан:** Мал эмнэлгийн үйл ажиллагаатай холбоотой энэ хариуцлагагүй байдалтай холбоотой энэ малын өвчлөлийн асуудал үүссэн гэвэл үүссэн. Өмнөх удирдлагын яг энэ үндэслэлээр чөлөөлсөн, цаашдаа ч энэ одоо асуудлууд дээр хариуцлага тооцно. Яагаад энэ асуудал дээр хариуцлага тооцсон бэ гэхээр сүүлийн 2 жил ерөөсөө малын гоц халдварт өвчин болон ямар нэгэн одоо халдварт өвчин гараагүй гэдэг мэдээллээр удирдлагуудаа хангаад Засгийн газрын мэдээллээр хангаад явчихсан. Энэ бүгд одоо худлаа байжээ гэдэг нь энэ жилийн энэ малын өвчлөлөөр гараад ирж байгаа юм. Ерөөсөө Мал эмнэлгийн ерөнхий газрын үйл ажиллагаа бол өвчин гарсан, нуудаг дардаг энэ хэлбэр байгаа юм. Нийтэд мэдээлэх биш.

Бид нийтэд энийг чинь хуулиараа ч гэсэн шууд мэдээлэх ёстой. Олон улсад мэдээлэх ёстой, ингэж байж бид нар бусад орноос мал эмнэлгийн эрүүлжүүлэх талдаа мал махны энэ хөдөө аж ахуйн экспортод тэгж байж бид нар бодлогоо зөв, тодорхой авч явах ёстой. Энэ мэдээллийн хаалттай байдлаас болоод салбарын яам ч гэсэн одоо миний үеийн гэхэд бүтэн жил ямар ч өвчлөлгүй.

**Г.Тэмүүлэн:** За ойлголоо.

Гишүүд асуулт асууж, хариулт авч дууслаа.

Монгол Улсын 2022 оны төсвийн тухай, Нийгмийн даатгалын сангийн 2022 төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төсөлтэй холбогдуулан гишүүд зарчмын зүйлтэй санал гаргаж, саналынхаа үндэслэлийг тайлбарлан үг хэлж болно гэж бол заасан байгаа.

Зарчмын зөрүүтэй саналын томьёолол гаргах гишүүд байна уу?

Байна уу? Гурван санал ирсэн байна. Зарчмын зөрүүтэй санал. Саналыг уншиж танилцуулъя.

Орон нутгийн хөгжлийг дэмжих тоног төхөөрөмж, эрүүл хүнс төсөл, Улаанбаатар хот, Баянгол дүүрэг 2022-2022 он, төсөвт төсөвт өртөг 100 сая төгрөг, санхүүжих дүн 100 сая төгрөг гэсэн төсөл арга хэмжээг төсөлд нэмэх гэсэн байна.

Санал гаргасан Улсын Их Хурлын гишүүн С.Одонтуяа.

Бууруулах санал эс үгүй бол зардал бууруулах санал нь бол 12.1.108 Найрамдал төмөр замын цэцэрлэгт хүрээлэнгийн гэрэлтүүлэг, Улаанбаатар хот, Баянгол дүүрэг 1, 3, 4 дүгээр хороо 2022-2023 он, төсөвт өртөг нь 400 сая төгрөг санхүүжих дүн нь 400 сая төгрөг гэсэн төсөл арга хэмжээний санхүүжих дүнгээс 100 сая төгрөг бууруулах гэсэн ийм зарчмын зөрүүтэй саналыг гаргасан байна.

Энэ дээр Ганибал гишүүн тайлбар хэлж болно. Салбарын яамд бас нэмж тайлбарлаж болно.

**Н.Ганибал:** Энэ нөгөө авч байгаа төсөв хөтөлбөр нөгөө нэг шилжүүлж байгаа тэ. Тэр нь болохоороо яг энэ Баянгол дүүрэг дотроосоо юм байна лээ. Төсвийн шинжээчдээр үзүүлээд энэ бол ямар нэгэн одоо хууль зөрчихгүй ээ гэдгийг бас хэлээд тэгээд энэ зарчмын зөрүүтэй саналыг оруулсан юм байгаа юм.

**Г.Тэмүүлэн:** Ойлголоо. Тэгвэл Одонтуяа гишүүний гаргасан зарчмын зөрүүтэй саналаар санал хураах уу? Сая нэмэгдүүлэх болон бууруулах саналыг уншаад танилцуулсан.

Санал хураалт.

 Санал хураалтыг танилцуулъя. Санал хураалтад нийт 11 гишүүн оролцсоноос 9 гишүүн дэмжсэн байна. 81.8 хувиар дэмжигдлээ.

Дараагийн зарчмын зөрүүтэй саналыг уншиж танилцуулъя.

Бейсен гишүүн дэмжсэн гэж байна. Протоколд тусгая саяын санал дээр.

Нэмэгдүүлэх санал нь сумын тохижилт Дундговь, Замын-Үүд сум хэрэгжих 2022-2022 он, төсөвт өртөг нь 500 сая төгрөг, санхүүжих дүн нь 500 сая төгрөг.

Нэг дэх санал нь. Хоёр дахь санал нь цэвэр усны нөөц сан нэмэгдүүлэх Дорноговь аймаг хэрэгжих хугацаа нь 2022-2023 он, төсөвт өртөг нь 2 тэрбум төгрөг. 2022 онд санхүүжих дүн нь нэг тэрбум төгрөг гэж шинээр нэмэх.

Бууруулах санал нь төслийн 14.1.5 байгалийн түүхийн музейн барилга, Улаанбаатар, Хан-Уул дүүрэг төсөл арга хэмжээний санхүүжих дүн 1.5 тэрбум төгрөгөөр бууруулах гэсэн байна. Санал гаргасан гишүүд нь Улсын Их Хурлын гишүүн Дэлгэрсайхан, Энхтүвшин гишүүн.

Гаргасан саналын талаар тайлбар хэлэх үү.

Дүн нь таарч байна. Хасаж байгаа нь болохоор Хан-Уул дүүргээс хасаж байгаа юм байна. Дорноговь дээр нэмээд Хан-Уул-аас хасаж байгаа юм байна.

Энэ дээр асуулт асууж болно.

Дамдинням гишүүн.

**Г.Дамдинням:** Даргаа саяын саналыг чинь одоо тэгээд энэ яасан юм уу, хаанаас хасаж нэмэх дүн нь таарч байгаа юм уу, болж байгаа юм уу, зарчмын зөрүүтэй санал гаргасан гишүүн дэвшээгүй шүү болж байгаа юм уу.

**Г.Тэмүүлэн:** Энхтүвшин гишүүн тайлбар хэлье.

**Т.Энхтүвшин:** Хөлийн дүн бол таарч байгаа. Тэгээд Сангийн яамны хөрөнгө оруулалтын газрынхантай бас зөвшилцсөн байж байгаа. Байгалийн түүхийн музейн барилга бол нэлээдгүй олон тэрбум төгрөгөөр баригдах юм байна лээ. Тэгээд эндээс 1.5-ыг л одоо бууруулж өгөөч ээ гээд. Дорноговь аймаг бол одоо жилээс жилд одоо юу гэдэг юм. Улсын төсөвт мөнгө төвлөрүүлдэг аймаг шүү дээ. Улсаас татаас авдаггүй, улсад мөнгө өгдөг, тэгээд одоо маш олон бүтээн байгуулалтууд явагдаж байгаа. Нефть боловсруулах үйлдвэрийн орон сууцыг дагалдуулж маш том. Одоо хороолол баригдаж байгаа юм. Энэ хорооллын усан хангамжийг одоо бас хангах цэвэр усны нөөцийн сан дутагдаж байгаа юм. Тэгээд энэ асуудлыг одоо шийдэж өгөөч ээ л гэж байгаа юм.

Хоёр дахь асуудал бол Замын-Үүд дээр дулааны орон нутгийн өмчит үйлдвэрийн газар байсан. Тэгээд одоо Замын-Үүдийн эдийн засгийн чөлөөт бүсийн дулааны станц ашиглалтад орсонтой холбогдуулаад орон нутгийн одоо орон нутгийн өмчит үйлдвэрийн газраас татан буугдаад. Бүх хөрөнгө хүн хүчтэй нь төрийн өмчтэй компани руу шилжүүлж өгсөн юм.

Тийм учраас Замын-Үүдийн энэ хот тохижилт дээр тодорхой хэмжээний мөнгө тавьж өгөөч. Замын-Үүд бол жилдээ одоо Монгол Улсын төсөвт 500-600 тэрбум төгрөг төвлөрүүлдэг ийм дангаараа төвлөрүүлдэг ийм сум байж байгаа юм.

Тийм учраас Замын-Үүд дээр энэ хот тохижилтын асуудал дээр нь одоо шийдэж хөрөнгийг нь шийдэж өгөөч л гэдэг асуудал тавьж байгаа юм.

**Г.Тэмүүлэн:** Энхтүвшин, Дэлгэрсайхан гишүүдийн гаргасан зарчмын зөрүүтэй саналын томьёоллоор, дэмжье гэсэн томьёоллоор санал хураалт явуулъя.

Санал хураалтын дүнг танилцуулъя.

11 гишүүн санал хураалтад оролцсоноос 9 гишүүн дэмжиж, 81.8 хувиар дэмжигдлээ.

3 дахь зарчмын зөртэй санал. Санал гаргасан Улсын Их Хурлын гишүүн Өнөрболор.

Нэмэгдүүлэх энэ юутай юм байна. Тодорхой төсөл, хөтөлбөрийн нэр өөрчлөх гэсэн асуудал байна. Тэгэхээр ямар нэгэн дүнтэй бууруулах, нэмэгдүүлэх санал бол байхгүй юм байна. Төслийн 17.1.29 зоорийн байгууламж “Сэлэнгэ Сант” сум гэснийг “Сэлэнгэ Мандал” сум гэж өөрчлөх. Нэрийг өөрчлөх.

Үг хэлж болно Өнөрболор гишүүн.

Тэгвэл зарчмын саналаар дэмжье гэсэн томьёоллоор санал хураалт явуулъя.

Санал хураалтын дүнг танилцуулъя.

Санал хураалтад нийт 11 гишүүн оролцсоноос 10 гишүүн дэмжиж 90.9 хувиар дэмжигдлээ. Дөрөв дэх Саранчимэг гишүүн зарчмын зөрүүтэй санал гаргасан байна. Саналыг хянаж байна уу? Саранчимэг гишүүн саналаа уншиж танилцуулах уу.

**Б.Саранчимэг:** Би бол энэ байгаль орчны шинжилгээний төв лабораторын урсгал зардлыг хассаныг бол одоо үнэхээр ойлгохгүй байгаа. Яагаад гэвэл өнөөдөр ус бохирдуулсны төлбөрийн хууль хэрэгжихэд эргээд энэ лабораториороо бид нар ус бохирдож уу, агаарын чанар үнэхээр муудсан байна уу гэдгийг энэ лабораторын тусламжтайгаар хийнэ. Эргээд энэ лаборатори чинь өөрийнхөө ажиллах хүчин чадал нь хүрэхгүй байгаа энэ үед дээрээс нь байгаа урсгал зардлыг хасаж болохгүй байгаа юм. Тэгэхээр би энэ дээр бас зөвлөгөө авах гээд байна л даа. Энэ 31 сая 900 л байгаа юм.

Тэгэхээр энийгээ хэрвээ болж байвал аюултай хог хаягдал боловсруулах үйлдвэрийн ТЭЗҮ хийгээд 2022 оны төсөвт нэг тэрбум төгрөг суусан байгаа. Тэгэхээр манай ажлын холбогдох ажлын хэсгийнхэн анхаараад өгөөч. Тэгэхээр энэ 1 тэрбум төгрөг суулгасан мөртөө концессоор хийх бол энийгээ бол 2022 оны төсөвт ингээд суулгасан мөртөө Үндэсний хөгжлийн газар нь концессоор ТЭЗҮ хийх барих, ашиглахыг нь төлөвлөчихсөн байгаа. Тэгэхээр энэ дээр бас нэг жоохон зөрчил байгаа учраас энэ ТЭЗҮ-ийн мөнгөнөөс эхний удаа 31.9 сая төгрөгийг нь хасах боломж байна уу. Энэ дээр нэг хараад өгөөч.

Би саналын томьёоллыг нь одоохон. Тэгэхээр энэ яам ямар бодлоготой байна вэ. Яаж энэ урсгал зардлыг хасахгүй байх вэ. Байгаль орчны сайд бас энэ дээр хэлээд өг дөө. Энэ тэгэхгүй бол та нарын ажил чинь явахгүй, эргээд нөгөө журам чинь шинэчлэгдээд ороод ирэхээр чинь дараа нь лаборатори чинь ажиллахгүй болчихно шүү дээ.

Урсгал зардлыг нь яагаад хассан юм бэ.

Энийгээ тэгээд бид нарт эхлээд ийм учиртай гээд нэг ойлгуулж болдоггүй байсан юм уу. Энэ бол болохгүй шүү дээ.

**Г.Тэмүүлэн:** Энэ дээр төсвийн ерөнхийлөн захирагч Уртнасан сайд уу эсвэл Сангийн яам нэг тайлбар хэлээч.

Уртнасан сайд.

**Н.Уртнасан:** Урсгал зардал гэдэг яг энэ томьёолол нь бол урсгал зардлаас нь хасаагүй. Төсвийн хэмнэлт дээр тодорхой хэмжээний томилолт, хэмнэлтийн зардал, хэвлэмэл зардал, сургалт, сурталчилгаа гээд төсвийн хэмнэлттэй холбоотойгоор нийт үнийн дүнгээс нь 31 хасагдаад байгаа.

Мэдээж одоо байгаль орчны энэ төв лабораторийн үйл ажиллагаа чухал уу гэвэл маш чухал. Мөн одоо энэ ус бохирдуулсны төлбөр хэмжээ тооцох мөн ус бохирдлын хэмжээг тооцохтой холбоотой гол үндсэн чиг үүрэгтэй манай салбар гол байгууллагын нэг мөн үү гэвэл мөн. Тэгээд 31 сая төгрөгийн энэ асуудлыг бусад хэлбэрээс шийдээд өгөх ийм боломж бол байгаа. Яг энэ бол урсгал зардал гэдэг агуулгаараа хасагдаагүй.

**Г.Тэмүүлэн:** Баярлалаа. Саранчимэг гишүүн саналаа татлаа. Ингээд зарчмын зөрүүтэй саналын томьёоллоор санал хураалт явуулж дууслаа.

Ингээд төсвийн тухай хуулийн төслүүдийн 2 дахь хэлэлцүүлгийн явуулсан талаарх Байгаль орчин, хүнс, хөдөө аж ахуйн байнгын хорооны санал, дүгнэлтийг Төсвийн байнгын хорооны бүрэлдэхүүнд байдаг манай Байнгын хорооны гишүүдээс Батжаргал гишүүн. Тэгэхээр санал, дүгнэлтийг Улсын Их Хурлын гишүүн Батжаргал Төсвийн байнгын хорооны хуралдаанд танилцуулна.

Ингээд хэлэлцүүлгийг явуулж дууслаа. Хуралдаанд оролцсон гишүүддээ баярлалаа. Ажлын хэсэгт баярлалаа.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ

БУУЛГАЖ, ХЯНАСАН**:**

ШИНЖЭЭЧ П.МЯДАГМАА